open-index/open-wikipedia-markdown huggingface dataset:
ഹൻസ ജീവ‌്‌രാജ് മെഹ്ത

ഭാരതീയയായ ഒരു സാമൂഹിക പ്രവർത്തകയും, വിദ്യാഭ്യാസ വിദഗ്ദ്ധയും, സ്വാതന്ത്ര്യ സമര സേനാനിയും ഫെമിനിസ്റ്റും  എഴുത്തുകാരിയുമായിരുന്നു **ഹൻസ ജിവരാജ് മേഹ്ത** (ജൂലൈ 3, 1897 - ഏപ്രിൽ 4, 1995)      വിഖ്യാതമായ പാരീസ് മനുഷ്യാവകാശ പ്രഖ്യാപനത്തിലെ പുരുഷഭാഷാ പ്രയോഗം മാറ്റി എഴുതി ഗുജറാത്തിയിൽ കുട്ടികൾക്കായുള്ള നിരവധി പുസ്തകങ്ങൾ രചിക്കുകയും ഗള്ളിവർസ് ട്രാവൽസ് ഉൾപ്പെടെയുള്ള നിരവധി പുസ്തകങ്ങൾ ഇംഗ്ലീഷ് ഭാഷയിൽ നിന്ന് ഗുജറാത്തിയിലേക്ക് വിവർത്തനം ചെയ്തു.  വിദേശ വസ്ത്രങ്ങളും മദ്യവും വിൽക്കുന്ന കടകളിൽ പിക്കറ്റിംഗ് സംഘടിപ്പിച്ചു. മഹാത്മാഗാന്ധിയുടെ ഉപദേശം അനുസരിച്ച് മറ്റു സ്വാതന്ത്ര്യസമര പ്രവർത്തനങ്ങളിൽ പങ്കെടുത്തു.  ബ്രിട്ടീഷുകാർ അവരെ അറസ്റ്റ് ചെയ്ത് ജയിലിൽ അടച്ചു.  

സ്വാതന്ത്ര്യത്തിനു ശേഷം  ഇന്ത്യൻ ഭരണഘടന  തയ്യാറാക്കിയ കോൺസ്റ്റിറ്റ്യുവന്റ് അസംബ്ലി അംഗമായി പ്രവർത്തിച്ചു.  

1926 ൽ ബോംബെ സ്കൂൾസ് കമ്മിറ്റിയിലേക്ക് ഹൻസ തിരഞ്ഞെടുക്കപ്പെടുകയും, 1945-46 ൽ അഖിലേന്ത്യാ വനിതാ കോൺഫറൻസിന്റെ പ്രസിഡന്റായി പ്രവർത്തിക്കുകയും ചെയ്തു.  ഹൈദരാബാദിൽ നടന്ന അഖിലേന്ത്യാ വനിതാ കോൺഫറൻസ് കൺവെൻഷനിൽ രാഷ്ട്രപതി അഭിമുഖത്തിൽ അവർ വനിതാ അവകാശങ്ങളുടെ ചാർട്ടർ അവതരിപ്പിച്ചു.  1945 മുതൽ 1960 വരെ എസ്.എൻ.ഡി.ടി. വിമൻസ് യൂനിവേഴ്സിറ്റി വൈസ് ചാൻസലർ, അഖിലേന്ത്യാ സെക്കൻഡറി ബോർഡ് ഓഫ് എജുക്കേഷനിൽ അംഗം, ഇന്റർ യൂണിവേഴ്സിറ്റി ബോർഡ് ഓഫ് ഇന്ത്യയുടെ പ്രസിഡന്റ്, ബറോഡയിലെ മഹാരാജ സായാജിറാവു യൂണിവേഴ്സിറ്റി വൈസ് ചാൻസലർ തുടങ്ങിയ ചുമതലകൾ വഹിച്ചിട്ടുണ്ട്.

## സ്വകാര്യ ജീവിതം
ബറോഡയിൽ ജനിച്ച ഹൻസ ഇംഗ്ലണ്ടിൽ  നിന്നും സോഷ്യോളജിയിലും  ജേണലിസത്തിലും പഠനം പൂർത്തിയാക്കി സാമൂഹ്യപരിഷ്‌കർത്താവ്, പത്രപ്രവർത്തക, അദ്ധ്യാപിക, എഴുത്തുകാരി എന്നീ മേഖലകളിൽ പ്രവർത്തിച്ചു.ആദ്യ ഗുജറാത്തി നോവലായ *കരൺ ഗെലോ* എഴുതിയ എഴുത്തുകാരനായിരുന്ന നന്ദൻ ശങ്കർ മേത്തയുടെയും  മനുഭായ് മേത്തയുടെ മകളാണ്.  ഒരു നഗർ ബ്രാഹ്മണ കുടുംബത്തിലാണ് ഹൻസ ജനിച്ചത്.  പ്രമുഖ ഡോക്ടറുംഭരണാധികാരിയുമായ ജിവ്‌രാജ് നാരായണ മേത്തയെ വിവാഹം ചെയ്തു. 

## ഭരണഘടനാ അസോസിയേഷന്റെ പങ്ക്
മൌലിക അവകാശങ്ങളെക്കുറിച്ചുള്ള ഉപദേശക സമിതിയിലും സബ് കമ്മിറ്റിയിലും അംഗമായിരുന്നു.   ഇന്ത്യയിലെ സ്ത്രീകളുടെ സമത്വത്തിനും നീതിക്കും  വേണ്ടി വാദിച്ചു.   

## യുഎൻ പ്രവർത്തനങ്ങൾ
1946 ൽ യുഎന്നിന്റെ ആണവ സബ് കമ്മിറ്റിയിൽ   ഇന്ത്യൻ പ്രതിനിധിയായി. 1947-48, ൽ യുഎൻ മനുഷ്യാവകാശ കമ്മീഷനിൽ ഇന്ത്യൻ പ്രതിനിധിയായി പങ്കെടുത്തു.    മനുഷ്യാവകാശത്തിന്റെ സാർവ്വലൗകിക  പ്രഖ്യാപനത്തിന്റെ ഭാഷ അവർ, " എല്ലാ പുരുഷന്മാരും തുല്യരായി സൃഷ്ടിക്കപ്പെടുന്നു " ( എലനോർ റൂസ്വെൽറ്റിന്റെ മുൻഗണന വാചകം) *എന്നതിൽ നിന്ന് എല്ലാ മനുഷ്യജീവികളും എന്നാക്കി.*  ലിംഗ സമത്വത്തിന്റെ ആവശ്യകത ഉയർത്തിക്കാട്ടുനായിരുന്നു ഇത്.    1950 ൽ  ഹൻസ  ഐക്യരാഷ്ട്രസഭയുടെ മനുഷ്യാവകാശ കമ്മീഷന്റെ വൈസ് ചെയർമാനായി.  യുനെസ്കോ എക്സിക്യുട്ടീവ് ബോർഡിൽ അംഗമായിരുന്നു.   

## അവാർഡുകൾ
1959 ൽ പത്മഭൂഷൺ നൽകി രാജ്യം ആദരിച്ചു.  

## അവലംബം

വർഗ്ഗം:ഇന്ത്യൻ ഫെമിനിസ്റ്റുകൾ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
വർഗ്ഗം:ഗാന്ധിയർ
വർഗ്ഗം:ഗുജറാത്തികൾ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
വർഗ്ഗം:ഗുജറാത്തി എഴുത്തുകാർ
വർഗ്ഗം:1995-ൽ മരിച്ചവർ
വർഗ്ഗം:1897-ൽ ജനിച്ചവർ
വർഗ്ഗം:Pages with unreviewed translations
വർഗ്ഗം:പത്മഭൂഷൺ പുരസ്കാരം ലഭിച്ചവർ
മനോന്മണീയം സുന്ദരനാർ യൂണിവേഴ്സിറ്റി

തമിഴ്നാട്ടിലെ തിരുനെൽവേലിയിൽ സ്ഥിതി ചെയ്യുന്ന ഒരു സർവകലാശാലയാണ് **മനോന്മണീയം സുന്ദരനാർ യൂണിവേഴ്സിറ്റി** .സർവകലാശാലയുടെ മുദ്രാവാക്യം ""പെർസ്യൂട്ട് ഓഫ് എക്സലൻസ്"" എന്നാണ്. തമിഴ് പണ്ഡിതനായ പ്രൊഫസർ മനോന്മണീയം പി. സുന്ദരംപിള്ളയുടെ പേരിലാണ് ഈ സർവകലാശാല അറിയപ്പെടുന്നത്.
## അവലംബം
* Official website
* MSU online learning programs

വർഗ്ഗം:തമിഴ്നാട്ടിലെ സർവ്വകലാശാലകൾ
കൂർഗ് മലനിരകൾ

കർണാടകത്തിലെ കൂർഗ് ജില്ലയിലെ റിസറവ് ഫോറസ്റ്റിൽ സ്ഥിതി ചെയ്യുന്ന മലനിരകൾ ആണ് കൂർഗ് മലനിരകൾ.
ഷെട്ടിഹള്ളി റൊസാരി ചർച്ച്

കർണ്ണാടകത്തിലെ ഷെട്ടിഹള്ളിയിൽ നിന്നും രണ്ടുകിലോമീറ്റർ അകലെ ഗോഥിക്ക് വാസ്തുവിദ്യയിൽ ഫ്രഞ്ച് മിഷനറിമാർ 1800-കളിൽ നിർമിച്ച പള്ളിയാണ് **ഷെട്ടിഹള്ളി റൊസാരി ചർച്ച്**. "മുങ്ങും പള്ളി" എന്നൊരു പേരും കൂടിയുണ്ടിതിന്. 1960-ൽ ഹേമാവതി അണക്കെട്ടും റിസർവോയറുമെല്ലാം നിർമ്മിച്ചതിനെത്തുടർന്ന് പള്ളി ഉപേക്ഷിക്കപ്പെടുകയായിരുന്നു. മഴക്കാലത്ത് റിസർവോയറിൽ വെള്ളം നിറയുമ്പോൾ പള്ളിയുടെ അവശിഷ്ടങ്ങൾ പകുതിയോളം മുങ്ങിപ്പോകുമെന്നതാണ് ഇതിൻറെ പ്രത്യേകത.

## ചിത്രശാല

File:Shettihalli Rosary Church.jpg|ഷെട്ടിഹള്ളി റൊസാരി ചർച്ച്
File:Shettihalli Rosary Church , Hassan 01.jpg|ഷെട്ടിഹള്ളി റൊസാരി ചർച്ച്
File:Frame in Frame -Shettihalli Rosary Church , Hassan 10.jpg|പള്ളിയുടെ ഫ്രഞ്ച് കമാനങ്ങൾ
File:View from the Hemavathi Reservoir , Shettihalli Rosary Church , Hassan 03.jpg|ഹേമാവതി റിസർവോയറിൽ നിന്നുള്ള കാഴ്ച
File:Shettihalli Rosary Church in night sky.jpg|രാത്രി കാഴ്ച


## അവലംബം

വർഗ്ഗം:കർണാടകയിലെ വിനോദസഞ്ചാരകേന്ദ്രങ്ങൾ
അവിൽപ്പുല്ല്

മിക്കയിടത്തും കാണപ്പെടുന്ന പടർന്നുവളരുന്ന ഒരു പുൽച്ചെടിയാണ് **അവിൽപ്പുല്ല്** അഥവാ **കരയാംപുല്ല്**. . ഏകവർഷിയായും ചിലപ്പോൾ ബഹുവർഷിയായും കാണുന്നു. ഏതുതരം കാലാവസ്ഥയേയും അതിജീവിക്കുന്ന അവിൽപ്പുല്ല് അധിനിവേശസ്വഭാവമുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

* 
* 

വർഗ്ഗം:കേരളത്തിലെ സസ്യജാലം
ഹേമാവതി നദി

തെക്കേ ഇന്ത്യയിൽ കർണാടകത്തിലെ കാവേരിയുടെ ഒരു പ്രധാനപോഷകനദിയാണ് **ഹേമാവതി **.
## ഉത്ഭവം
ദക്ഷിണേന്ത്യയിലെ കർണാടക സംസ്ഥാനത്തിലെ ചിക്കമഗളൂർ ജില്ലയിൽ സ്ഥിതി ചെയ്യുന്ന ബല്ലാലാരായണ ദുർഗയ്ക്ക് സമീപം 1,219 മീറ്റർ ഉയരത്തിലാണ് പടിഞ്ഞാറൻ ചുരങ്ങളിൽ നിന്ന് ഹേമാവതി ആരംഭിക്കുന്നത്. 
## അവലംബം

## പുറം കണ്ണികൾ

* National Water Development Agency - Netravati - Hemavati Link

വർഗ്ഗം:കർണ്ണാടകത്തിലെ നദികൾ
വർഗ്ഗം:കർണാടകയിലെ അണക്കെട്ടുകൾ
വർഗ്ഗം:ഇന്ത്യയിലെ നദികൾ
ശുദ്ധരിൽ ശുദ്ധൻ

ജയരാജ് വിജയ്കഥയെഴുതി തിരക്കഥയും സംഭാഷണവും രചിച്ച് സംവിധാനം ചെയ്ത 2009-ലെ ഒരു ഒരു മലയാളചലച്ചിത്രമാണ് ***ശുദ്ധരിൽ ശുദ്ധൻ*** ജോയ് ജേക്കബ്രാജു കന്നിമേൽ എന്നിവർ നിർമ്മിച്ച ഈ ചിത്രത്തിൽ ഇന്നസെന്റ്, മുകേഷ്, കലാഭവൻ മണി, ലക്ഷ്മി ശർമ്മഎന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. വയലാർ ശരത്ചന്ദ്രവർമ്മ, ബാലചന്ദ്രൻ ഇഞ്ചക്കാട്എന്നിവർ എഴുതിയ ഈ ചിത്രത്തിലെ ഗാനങ്ങൾക്ക് ജെയസൺ ജെ നായർ ഈണം നൽകി.

പട്ടിണികിടന്നുകൊണ്ട് തോട്ടം മുതലാളിക്കെതിരെ സമരം നയിക്കേണ്ടിവന്ന രാമൻ കുട്ടി എന്ന ഒരു തോട്ടം തൊഴിലാളിക്കു ചുറ്റും വികസിക്കുന്നതാണ് ഇതിന്റെ ഇതിവൃത്തം.

## അഭിനേതാക്കൾ

## ഗാനങ്ങൾ
ഗാനങ്ങൾ :വയലാർ ശരത്ചന്ദ്രവർമ്മ, ബാലചന്ദ്രൻ ഇഞ്ചക്കാട്ഈണം :ജെയസൺ ജെ നായർ  

	
## അവലംബം

## പുറത്തേക്കുള്ള കണ്ണികൾ
* 
*ശുദ്ധരിൽ ശുദ്ധൻ
വജ്ദാൻ അലി സിറാജ് അബ്ദുൾറഹിം ശഹർഹാനി

സൗദി അറേബ്യയുടെ ആദ്യ രണ്ട് വനിതാ ഒളിമ്പ്യൻ താരങ്ങളിൽ ഒരാളാണ് **വജ്ദാൻ  അലി  സിറാജ്  അബ്ദുൾറഹിം ശഹർഹാനി**.

2012 ലണ്ടൻ ഒളിമ്പിക്സിൽ  വനിതകളുടെ ജൂഡോയിൽ 78 കിലോ വിഭാഗത്തിൽ ആണ്   വജ്ദാൻ  മത്സരിച്ചത്.

## ഒളിമ്പിക്സ് യോഗ്യത
ഒളിമ്പിക്സിൽ സൗദി വനിതകൾ മത്സരിക്കുന്നതിൽ സൗദി അറേബ്യൻ ഒളിംപിക് കമ്മിറ്റി താല്പര്യം എടുത്തിരുന്നില്ല .സൌദി അറേബ്യയിലെ സ്ത്രീ മത്സരങ്ങൾക്കു ഒളിമ്പിക് യോഗ്യതാ മാനദണ്ഡങ്ങൾ പാലിക്കേണ്ടതില്ലെന്ന് അന്താരാഷ്ട്ര ഒളിംപിക് കമ്മിറ്റി(ഐ ഒ സി )തീരുമാനിച്ചു. ഈ മാനദണ്ഡ പ്രകാരം  ജൂഡോയിൽ ബ്ലൂ ബെൽറ്റ് മാത്രം നേടിയിട്ടുണ്ടായിരുന്ന വജ്ദാൻ ഒളിമ്പിക്സ് യോഗ്യതാ സമ്പ്രദായത്തെ നേരിടാതെ, ഒളിമ്പിക്സിൽ പങ്കെടുക്കാൻ ക്ഷണിക്കപ്പെടുകയായിരുന്നു.ആദ്യ അന്താരഷ്ട്രാ മത്സരം  ലണ്ടൻ ഒളിമ്പിക്സ്  ആയിരുന്നു.ജൂഡോ റഫറിയായിരുന്ന പിതാവിന്റെ ശിക്ഷണത്തിൽ ആണ് ജൂഡോ അഭ്യസിച്ചത് .

## അവലംബം

വർഗ്ഗം:ഒളിമ്പിക്സിൽ പങ്കെടുത്തവർ
വർഗ്ഗം:സൗദി വനിതകൾ
വർഗ്ഗം:സൗദി അറേബ്യ
വർഗ്ഗം:സൗദി അറേബ്യൻ കായികതാരങ്ങൾ
റിന ബാനർജി

ഒരു അമേരിക്കൻ കലാകാരിയും ശിൽപ്പിയുമാണ് **റിന ബാനർജി** (ജനനം: 1963, കൊൽക്കത്ത , ഇന്ത്യ ).   ന്യൂ യോർക്ക് സിറ്റിയിൽ  താമസിക്കുകയും പ്രവർത്തിക്കുകയും ചെയ്യുന്നു.  

## ജീവിതരേഖ
1963-ൽ, ബാനർജി ഒരു ബംഗാളി കുടുംബത്തിൽ  കൽക്കട്ടയിൽ (ഇപ്പോൾ കൊൽക്കത്ത) ജനിച്ചു.    ലണ്ടനിലും ന്യൂയോർക്ക് നഗരത്തിലും വളർന്നു,    തന്റെ  മുത്തച്ഛനെ സന്ദർശിക്കുന്നതിന്റെ ഓർമകളിൽ നിന്നാണ് തന്റെ കലാസൃഷ്ടികളുടെ  പ്രചോദനമെന്ന് റിന അഭിമുഖത്തിൽ പരാമർശിച്ചിച്ചിട്ടുണ്ട്.  അവരുടെ മുത്തച്ഛനുമായുള്ള അവളുടെ കൂടിക്കാഴ്ചകളിൽ നിന്നും ലഭിച്ച നിരവധി ചിത്രങ്ങളും ദൃശ്യങ്ങളും അവളോടൊപ്പം നിൽക്കുകയും അവളുടെ കലാസൃഷ്ടികളെ രൂപപ്പെടുത്തുകയും ചെയ്തു.  അവരുടെ കലാസൃഷ്ടികൾ സ്റ്റാറ്റിക് ആയിരുന്നില്ലെ  എപ്പോഴും മാറിക്കൊണ്ടിരിക്കുന്നു.   യേൽ സർവകലാശാലയിൽ നിന്ന് എം.എഫ്.എ. ബിരുദം നേടി.  1995 ൽ, ബിരുദപഠനത്തിനു ശേഷം കേസ് വെസ്റ്റേൺ റിസർവ് സർവകലാശാല , ഒഹായോയിൽ നിന്ന് പോളിമർ എൻജിനീയറിങ്ങിൽ  ബി.എസ് ബിരുദം നേടി  .   ബാനർജിയുടെ കൃതികൾ ബ്രോക്സ് മ്യൂസിയം ഓഫ് ആർട്ട്സ് , വിറ്റ്ണി മ്യൂസിയം ഓഫ് അമേരിക്കൻ കല , മറ്റ് ശ്രദ്ധേയമായ മ്യൂസിയങ്ങൾ എന്നിവടങ്ങളിൽ പ്രദർശിപ്പിച്ചിരിക്കുന്നു.

## പ്രദർശനങ്ങൾ
പ്രദർശനങ്ങളുടെ പട്ടിക:  

* 1998: *Home within a Harem*, Colgate University Gallery, NY
* 2000: *Auf Weidersehen,* Admit One, Chelsea, NY — Banerjee uses Asian and Western materials. The exhibit has plastic tubing that runs along the walls and ending which end with rotten-looking fruit and leaves. The plants in the show represent tropical plants that were taken by western settlers to bring to other countries; some of the plants didn't translate well to other land while some blossomed. The room is also filled with a thick webbing which is meant to represent a digestive system, and within the system colorful ritual powder and spices are captured.
* 2001: *Antenna*, Bose Pacia Modern, New York 
* 2001: *Phantasmal Pharmacopeia*, Debs & Company, Chelsea, NY
## കൊച്ചി മുസിരിസ് ബിനാലെ 2018
ലഘുചിത്രം
**ഫ്രം ദി ഓയിസ്റ്റർസ് ഷെൽ ഇറ്റ് ഫെൽ വിത്ത് എ നെക്ക് ഓഫ് ഡാംഗളിംഗ് ബെൽസ് എ ഫ്ലെർടെഷ്യസ് അലിഗേറ്റർ  ഹു പുട്ട് അപോൺ അസ് എ ബോഡിലി സ്പെൽ** എന്ന രചനയാണ് അവതരിപ്പിച്ചത്.

## അവലംബം

വർഗ്ഗം:ഭാരതീയ ചിത്രകാരികൾ
വർഗ്ഗം:അമേരിക്കൻ ചിത്രകാരികൾ
വർഗ്ഗം:1963-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:Pages with unreviewed translations
വർഗ്ഗം:കൊച്ചി-മുസിരിസ് ബിനാലെ 2018
ശാന്തമുലേക

ത്യാഗരാജസ്വാമികൾ സാമരാഗത്തിൽ ചിട്ടപ്പെടുത്തിയ ഒരു കീർത്തനമാണ് **ശാന്തമുലേക**. 

## വരികൾ
### പല്ലവി
ശാന്തമുലേക സൌഖ്യമുലേദു സാരസദളനയന

### അനുപല്ലവി
ദാന്തുനികൈന വേദാന്തുനികൈന

### ചരണങ്ങൾ
ദാരസുതുലു ധനധാന്യമുലുണ്ഡിന
സാരെകു ജപതപ സമ്പദകൽഗിന 

ആഗമ ശാസ്ത്രമുലന്നിയു ചദിവിന
ഭാഗവതുലനുചു ബാഗുഗ പേരൈന 

യാഗാദി കർമമുലന്നിയു ജേസിന
ബാഗുഗ സകലഹൃദ്ഭാവമു തെലിസിന 

രാജാധിരാജ ശ്രീരാഘവ ത്യാഗ-
രാജവിനുത സാധുരക്ഷക തനകുപ

## അർത്ഥം

## അവലംബം

## പുറത്തേക്കുള്ള കണ്ണികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:സാമ രാഗത്തിൽ ചിട്ടപ്പെടുത്തിയ കൃതികൾ
പ്രശാന്ത് കടുത്തേടത്ത്കുനി

പ്രശാന്ത് കടുത്തേടത്ത്കുനി (ജനനം 24 ജൂൺ 1997) ഫോർവേഡായും വിങ്ങറായും കളിക്കുന്ന ഒരു ഇന്ത്യൻ ഫുട്ബോൾ കളിക്കാരൻ ആണ്. ഇപേ പാൾ പഞ്ചാമ്പ് എഫ് സി ഇന്ത്യൻ സൂപ്പർ ലീഗിൽ കളിക്കുന്നു. ഇന്ത്യക്കു വേണ്ടി  U-19 വിഭാഗത്തിൽ ബൂട്ടണിഞ്ഞിട്ടുണ്ട്.

## ജീവിതരേഖ

### ആദ്യകാലം
2008-ൽ ആണ് പ്രശാന്ത് പ്രൊഫഷണൽ ഫുട്ബോൾ കളിയ്ക്കാൻ തുടങ്ങിയത്, 2010ൽ കേരള U-14 ടീമിന് വേണ്ടി കളിച്ചു. ഇതിനു ശേഷം AIFF റീജിയണൽ അക്കാഡമിയിൽ പരിശീലനത്തിനായി ചേർന്നു.

### ഇന്ത്യൻ സൂപ്പർ ലീഗ് (2016- )
2016-ൽ കേരള ബ്ലാസ്റ്റേഴ്‌സ്-ലൂടെ  ആണ് ഇന്ത്യൻ സൂപ്പർ ലീഗിലേക്കുള്ള  പ്രവേശനം. ആ സീസണിൽ ഒരേഒരു കളിയെ ബ്ലാസ്റ്റേഴ്‌സ് ജേഴ്‌സി അണിയാൻ പ്രശാന്തനു സാധിച്ചുള്ളൂ. സീസണിന്റെ രണ്ടാം ഭാഗം പ്രശാന്ത് ചെന്നൈ സിറ്റി എഫ്‌സിക്കു വേണ്ടിയാണു കളിച്ചതു. അവിടെ വച്ചു തന്നെ തൻ്റെ ആദ്യ പ്രൊഫെഷണൽ ഗോളും പ്രശാന്ത് നേടി. 

തുടർന്ന് 2017-18 സീസൺ ബ്ലാസ്റ്റേഴ്സലിലേക്കു തിരിച്ചു വന്നു, എങ്കിലും 2018 സീസണിൽ ആണ് പ്രശാന്തിന്‌ കേരള ബ്ലാസ്‌റ്റേഴ്സന് വേണ്ടി ശ്രദ്ധേയമായ പ്രകടനം കാഴ്ചവെക്കാൻ പറ്റിയത്. 

### ഇതു വരെ ഉള്ള ഗോൾ നില




വർഗ്ഗം:1997-ൽ ജനിച്ചവർ
വർഗ്ഗം:ഇന്ത്യയിലെ ഫുട്ബോൾ കളിക്കാർ
കാറ്റില്യ ട്രൈയാനി

ഓർക്കിഡേസീ കുടുംബത്തിലെ ഒരു സപുഷ്പി സസ്യമായ **കാറ്റില്യ ട്രൈയാനി** (*Cattleya trianae*) **ഫ്ലോർ ഡി മായോ** ("May flower") അല്ലെങ്കിൽ "ക്രിസ്മസ് ഓർക്കിഡ്" എന്നും അറിയപ്പെടുന്നു. കൊളംബിയ സ്വദേശിയായ ഒരു എപിഫൈറ്റിക് ഓർക്കിഡ് ആയി വളരുന്ന ഈ സസ്യം 1936 നവംബറിൽ അവിടത്തെ ദേശീയ പുഷ്പമായി നാമനിർദ്ദേശം ചെയ്തിരുന്നു. ആ വർഷം, നാഷണൽ അക്കാഡമി ഓഫ് ഹിസ്റ്ററി ഓഫ് അർജൻറീന ലാറ്റിൻ അമേരിക്കൻ രാജ്യങ്ങളെ ഓരോ രാജ്യത്തെയും പ്രതിനിധികരിക്കുന്ന പൂക്കളുമായി ഒരു പ്രദർശനത്തിൽ പങ്കെടുക്കാൻ ആവശ്യപ്പെട്ടു. കൊളംബിയൻ ഗവൺമെന്റ് രാജ്യത്തെ പ്രതിനിധീകരിക്കുന്ന ഒരു പുഷ്പത്തെ നിർദ്ദേശിക്കാൻ സസ്യശാസ്ത്രജ്ഞനായ എമിലിയോ റോബ്ലെഡോയെ ചുമതലപ്പെടുത്തി. രണ്ട് പ്രധാന കാരണങ്ങളാൽ കാറ്റില്യ ട്രൈയാനി തിരഞ്ഞെടുത്തു.
*കൊളംബിയൻ പതാകയിലെ മഞ്ഞ, നീല, ചുവപ്പ് നിറങ്ങൾ കാറ്റില്യ ട്രൈയാനിയിലെ ഇതളുകളിൽ കാണപ്പെടുന്നു.
*ഈ സ്പീഷീസ് 19-ആം നൂറ്റാണ്ടിലെ കൊളംബിയൻ സസ്യശാസ്ത്രജ്ഞൻ ജോസ് ജെറോണിമോ ട്രയാനയുടെ പേരിലാണ് അറിയപ്പെടുന്നത്.
## അവലംബം

## പുറം കണ്ണികൾ
* 
*  tierramerica.net
*  Luis Angel Arango Library
*  Orquídeas Cattleya 

വർഗ്ഗം:ഓർക്കിഡേസീ
വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:അധിസസ്യ-ഓർക്കിഡുകൾ
രാഗസുധാരസ

ത്യാഗരാജൻ, ആന്ദോളികരാഗത്തിൽ ചിട്ടപ്പെടുത്തിയ ഒരു കൃതിയാണ് **രാഗസുധാരസ പാനമുജേസി**.

## വരികൾ
### പല്ലവി
രാഗസുധാരസ പാനമുജ്ജേസീ

രഞ്ജില്ലവേ ഓ മനസ്സാ

### അനുപല്ലവി
യാഗയോഗത്യാഗ ഭോഗഫലമു സങ്കേ

### ചരണം
സദാശിവമയമഗു നാദോംകാര സ്വര

വിധുളു ജീവൻ മുക്തുലനീ ത്യാഗരാജു തേലിയൂ

## അർത്ഥം
എന്റെ മനസ്സേ! വേദയാഗങ്ങളിലൂടെയും യോഗാഭ്യാസത്തിലൂടെയും പരിത്യാഗത്തിലൂടെയും ലൗകിക ആസ്വാദനങ്ങളിലൂടെയും ലഭിക്കുന്ന എല്ലാ നേട്ടങ്ങളും നൽകുന്ന സംഗീതത്തിന്റെ അമൃത്നീര് കുടിച്ച് ആനന്ദിക്കുക;

(അല്ലെങ്കിൽ) 

ഓ മൈ മൈൻഡ്! വേദയാഗങ്ങളിലൂടെയും യോഗാഭ്യാസത്തിലൂടെയും പരിത്യാഗത്തിലൂടെയും ലഭിക്കുന്ന അതീന്ദ്രിയ ആനന്ദത്തിന്റെ എല്ലാ ഗുണങ്ങളും നൽകുന്ന സംഗീതത്തിന്റെ അമൃത്നീര് കുടിച്ച് ആനന്ദിക്കുക.

പരബ്രഹ്മത്തിന്റെ സ്വഭാവമായ പ്രണവ നാദത്തിൽ നിന്ന് ഉത്ഭവിക്കുന്ന സപ്തസ്വരങ്ങളിൽ നന്നായി അറിയാവുന്നവർ യഥാർത്ഥത്തിൽ ജീവനുള്ള മുക്തരാണെന്ന് ഈ ത്യാഗരാജന് അറിയാം.

## അവലംബം

## പുറത്തേക്കുള്ള കണ്ണികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ആന്ദോളിക രാഗത്തിൽ ചിട്ടപ്പെടുത്തിയ കൃതികൾ
വാസുദേവയനി

ത്യാഗരാജസ്വാമികൾ കല്യാണിരാഗത്തിൽ ചിട്ടപ്പെടുത്തിയ ഒരു കൃതിയാണ് **വാസുദേവയനി**. ത്യാഗരാജസ്വാമികളുടെ പ്രഹ്ലാദഭക്തിവിജയം നൃത്തനാടകത്തിന്റെ തുടക്കത്തിൽ *ദൊവ്വാരുകുഡു* എന്ന കഥാപാത്രം ശ്രീകൃഷ്ണനെ സന്ദർശിക്കാൻ പോകുന്നരീതി അവതരിപ്പിക്കുകയാണ് ഇവിടെ. ഇതിനെ കൃതിയായല്ല ഒരു ദാരു ആയിട്ടാണ് കരുതുന്നത്.

## വരികൾ
### പല്ലവി
വാസുദേവയനി വെഡലിനയീ
ദൌവാരികുനി കനരേ

### അനുപല്ലവി
വാസവാദി സുരപൂജിതുഡൈ
വാരിജനയനുനി മദിനി തലചുചുനു 

### ചരണം
നീരുകാവി ദോവതുലനു കട്ടി
നിടലമുനനു ശ്രീ ചൂർണമു പെട്ടി
സാരി വെഡലിയീ സഭലോ ജുട്ടി
സാരെകു ബംഗരു കോലനു പട്ടി

മാടിമാടികിനി മീസമു ദുവ്വി
മന്മഥ രൂപുഡു താനനി ക്രൊവ്വി
ദാടി ദാടി പഡുചുനുതാനിവ്വി
ധംബുന പലുകുചു പകപക നവ്വി 

ബാഗുമീര നടനമു സേയുചുനു
പതിതപാവനുനി താ വേഡുചുനു
രാഗതാളഗതുലനു പാഡുചുനു
ത്യാഗരാജസന്നുതുനി പൊഗഡുചുനു

## അർത്ഥം

## അവലംബം

## പുറത്തേക്കുള്ള കണ്ണികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:കല്യാണി രാഗത്തിൽ ചിട്ടപ്പെടുത്തിയ കൃതികൾ
ക്ലെഫ് (സംഗീതം)

പകരം=|ലഘുചിത്രം|440x440ബിന്ദു| ട്രൈബിൾ, ആൾട്ടോ, ബാസ് ക്ലെഫ്സ് എന്നീ ക്ലെഫുകളിൽ സമാനമായ സ്വർസ്ഥാനങ്ങൾ ലംബമായി ചിത്രീകരിച്ചിട്ടുള്ള രേഖാ ചിത്രം
ഒരു **ക്ലെഫ്** ( ഫ്രഞ്ച് : ** "കീ") എന്നത് എഴുതപ്പെട്ട സ്വരസ്ഥാനങ്ങളുടെ സ്ഥായി സൂചിപ്പിക്കുന്ന ഒരു സംഗീത ചിഹ്നമാണ് .   ഒരു സ്റ്റേവിൽ സ്ഥാപിക്കുമ്പോൾ, അഞ്ച് വരികളിൽ ഒന്നിൽ ഉള്ള സ്വരത്തിന്റെ പേരും സ്ഥാനവും കുറിക്കുന്നു.

ആധുനിക  സംഗീതക്കുറിപ്പുകളിൽ മൂന്ന് തരം ക്ലെഫുകൾ ഉപയോഗിക്കുന്നുണ്ട്: *F*, *C*, *G* എന്നിവയാണത്. ഇവയോരോന്നും അവയുടെ മാനക സ്വരത്തെ സ്റ്റേവിൽ  ഉള്ള സ്ഥാനത്തിനനുസരിച്ച് ഒരു വരിയിലോ, അപൂർവമായി രണ്ട് വരികൾക്കിടയിലോ നിശ്ചയിക്കുന്നു.  

## അവലംബം

## കുറിപ്പുകൾ

വർഗ്ഗം:Articles with hAudio microformats
പിങ്ക് ആന്റ് ബ്ലൂ (റെനോയിർ)

ഫ്രഞ്ച് ഇമ്പ്രഷനിസ്റ്റ് ചിത്രകാരനായിരുന്ന പിയറി-അഗസ്റ്റെ റെനോയ്ർ ചിത്രീകരിച്ച ആലീസ്, എലിസബത്ത് എന്നീ രണ്ടു സഹോദരിമാരുടെ ഒരു എണ്ണച്ചായാചിത്രം ആണ് **പിങ്ക് ആന്റ് ബ്ലൂ**. (**ആലീസ് ആന്റ് എലിസബത്ത് കാഹെൻ ഡി അൻവേർസ്**). പാരീസിൽ 1881-ൽ നിർമ്മിച്ച ഈ ചിത്രത്തിലെ സഹോദരിമാർ ലൂയിസ് കാഹൻ ഡി അൻവേർസിൻറെയും ഭർത്താവ് ജൂതൻ ബാങ്കർ ലൂയിസ് റാഫേൽ കാഹൻ ഡി അൻവേർസിൻറെയും പുത്രിമാരാണ്. സാവോ പോളോ മ്യൂസിയം ഓഫ് ആർട്ട് കലാശേഖരത്തിലെ ഏറ്റവും പ്രശസ്തമായ ചിത്രങ്ങളിലൊന്നായി ഇത് കണക്കാക്കപ്പെടുന്നു, ഇവിടെ 1952 മുതൽ ഈ ചിത്രം സംരക്ഷിക്കപ്പെട്ടിട്ടുണ്ട്. 
## ചിത്രകാരനെക്കുറിച്ച്
ഇംപ്രഷനിസ്റ്റ് ശൈലി വികസിപ്പിക്കുന്നതിൽ മുൻനിരയിൽ നിന്നിരുന്ന ഒരു ഫ്രഞ്ച് കലാകാരനായിരുന്നു പിയറി-അഗസ്റ്റെ റെനോയിർ. സൗന്ദര്യത്തിന്റെയും പ്രത്യേകിച്ച് സ്‌ത്രീത്വത്തിന്റെ വിഷയാസക്തി പകരുന്ന ചിത്രങ്ങൾ എന്ന നിലയിൽ, "റൂബൻസ് മുതൽ വാട്ടീയോ വരെയുള്ളവരുടെ പാരമ്പര്യത്തിന്റെ അന്തിമ പ്രതിനിധിയായിരുന്നു റെനോയർ.റെനോയിറിന്റെ ചിത്രങ്ങൾ അവയുടെ ഊർജ്ജസ്വലമായ പ്രകാശവും പൂരിത നിറവും കൊണ്ട് ശ്രദ്ധേയമാണ്. മിക്കപ്പോഴും അഗാധവും പക്ഷപാതമില്ലാത്ത രചനകളിലൂടെ ആളുകളെ കേന്ദ്രീകരിക്കുന്നു. സ്ത്രീ നഗ്നതയായിരുന്നു അദ്ദേഹത്തിന്റെ പ്രാഥമിക വിഷയം. സ്വഭാവ ഇംപ്രഷനിസ്റ്റ് ശൈലിയിൽ, റിനോയർ ഒരു രംഗത്തിന്റെ വിശദാംശങ്ങൾ സ്വതന്ത്രമായി ബ്രഷ് ചെയ്ത വർണ്ണ സ്പർശനങ്ങളിലൂടെ നിർദ്ദേശിച്ചു. അങ്ങനെ അദ്ദേഹത്തിന്റെ രൂപങ്ങൾ അവയുടെ ചുറ്റുപാടുകളുമായി പരസ്പരം മൃദുവായി സംയോജിക്കുകയും ചെയ്തിരുന്നു.

## Notes

## അവലംബം

*Bardi, Pietro M. & Camesasca, Ettore. *Museu de Arte de São Paulo Assis Chateaubriand. Catálogo – I França e Escola de Paris*. São Paulo: MASP, 1979, pp.&nbsp;82.
*Julian, Ph. *Rose' de Renoir retrouvé*. In: *Le Figaro littéraire*. Paris, 1962, pp.&nbsp;22.
*Marques, Luiz (org). *Catálogo do Museu de Arte de São Paulo Assis Chateaubriand: Arte Francesa e Escola de Paris*. São Paulo: Prêmio, 1998, pp.&nbsp;124–141.

വർഗ്ഗം:കുട്ടികളുടെ ചിത്രങ്ങൾ
വർഗ്ഗം:പിയറി-അഗസ്റ്റെ റിനോയിർ വരച്ച ചിത്രങ്ങൾ
വർഗ്ഗം:1881-ലെ പെയിന്റിംഗുകൾ
മേഘ മാത്യു

**മേഘാ മാത്യു** ഒരു മലയാള ചലച്ചിത്ര അഭിനേത്രിയാണ്. 2016 ൽ പുറത്തിറങ്ങിയ ആനന്ദം എന്ന മലയാള ചിത്രത്തിലൂടെയാണ് മേഘാ മാത്യു വെള്ളിത്തിരയിലെ തൻറെ അരങ്ങേറ്റം നടത്തിയത്. 2017 ൽ ടോം എമ്മാട്ടി സംവിധാനം ചെയ്ത ഒരു മെക്സിക്കൻ അപരത എന്ന ചിത്രത്തിലെ ഒരു പ്രധാന കഥാപാത്രത്തെയും മേഘ അവതരിപ്പിച്ചിരുന്നു.  പിന്നീട് സഖാവിന്റ പ്രിയസഖി എന്ന ചിത്രത്തിനുവേണ്ടി കരാർ ഒപ്പിട്ടിരുന്നു.

## അഭിനയിച്ച ചിത്രങ്ങൾ

## അവലംബം

വർഗ്ഗം:1994-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വസിഷ്ഠേശ്വരർ ക്ഷേത്രം

തമിഴ്നാട്ടിലെ തഞ്ചാവൂരിൽ കാവേരി നദിയോട് ചേർന്ന് തിട്ടൈ ഗ്രാമത്തിൽ സ്ഥിതിചെയ്യുന്ന ഒരു ശിവക്ഷേത്രമാണ് **വസിഷ്ഠേശ്വരർ ക്ഷേത്രം**. തഞ്ചാവൂർ പട്ടണത്തിൽ നിന്ന് 11 കിലോമീറ്റർ അകലെ വസിഷ്ഠേശ്വരർക്കായി സമർപ്പിച്ചിട്ടുള്ള ഒരു ക്ഷേത്രമാണിത്. എഡി 12-ാം നൂറ്റാണ്ടിൽ ചോളൻമാർ പണികഴിപ്പിച്ച ഈ ക്ഷേത്രം സൂര്യഭഗവാൻ വർഷത്തിൽ മൂന്നു ദിവസം ശിവന് പൂജ ചെയ്യുന്ന ക്ഷേത്രമാണിതെന്നും വിശ്വസിക്കുന്നു. മേൽക്കൂരയിൽ നിന്നും ഓരോ 24 മിനിട്ടിലും (ഒരു നാഴിക) ജലം അഭിഷേകമായി കൃത്യം ഒരുതുള്ളി വെള്ളം വീതം ശിവലിംഗത്തിൽ ഒഴുകിയെത്തുന്നു. ഇവിടുത്തെ ശിവലിംഗത്തിനു മുകളിലുള്ള ക്ഷേത്ര വിമാനയിൽ ഒരു തുള മാത്രമാണുള്ളത്. എങ്ങനെയാണ് അവിടെ നിന്നും ഓരോ നാഴികയിലും ഒരു തുള്ളി വെള്ളം മാത്രം എത്തുന്നത് എന്നത് ഇന്നും പിടികിട്ടാത്ത രഹസ്യമാണ്. 

ഇവിടെയുള്ളവർ പറയുന്നതനുസരിച്ച് ശിവലിംഗത്തിനു നേരെ മുകളിൽ ക്ഷേത്രവിമാനയിൽ അത്ഭുത ശക്തികളുള്ള സൂര്യകാന്തക്കല്ലും ചന്ദ്രകാന്തക്കല്ലും സ്ഥാപിച്ചിട്ടുണ്ടായിരിക്കാമെന്നും ഇവ അന്തരീക്ഷത്തിൽ നിന്നും ഈർപ്പം വലിച്ചെടുത്ത് അതിനെ കൃത്യം ഒരു തുള്ളി ജലമാക്കി മാറ്റുന്നതാണ് ഇവിടെ ഇങ്ങനെ സംഭവിക്കുന്നതിനുള്ള കാരണമായും കരുതുന്നു. രാത്രിയെന്നോ പകലെന്നോ വ്യത്യാസമില്ലാതെ ഇവിടെ ഈ അത്ഭുതം നടന്നുകൊണ്ടേയിരിക്കുന്നു.

വ്യാഴ ഗ്രഹത്തെ ആരാധിക്കുന്ന അപൂർവ്വം ക്ഷേത്രങ്ങളിൽ ഒന്നുകൂടിയാണ് വസിഷ്ഠേശ്വരർ ക്ഷേത്രം. തേവാരം സ്തുതികളിൽ ഈ ക്ഷേത്രം വർണ്ണിച്ചിരിക്കുന്നു.

## ക്ഷേത്രം
തഞ്ചാവൂരിന് അടുത്തുള്ള തിട്ടൈ ഗ്രാമത്തിലാണ് വസിഷ്ഠേശ്വരർ ക്ഷേത്രം സ്ഥിതി ചെയ്യുന്നത്. കാവേരി നദിയോട് ചേർന്നാണ് ഈ ക്ഷേത്രമുള്ളത്. അതിനാൽ **തേൻകുടി തിട്ടൈ** എന്നും ഇതിനു പേരുണ്ട്. സ്വയംഭൂതേശ്വരും ഉലഗനായകിയുമാണ് ഇവിടത്തെ പ്രതിഷ്ഠ. പ്രധാന പ്രതിഷ്ഠയായ സ്വയംഭൂ ലിംഗത്തിനെയാണ് സ്വയംഭൂതേശ്വരർ എന്നുവിളിക്കുന്നത്. വസിഷ്ഠ മഹർഷി ഇവിടെ ആരാധിച്ചിരുന്നതിനാൽ പ്രധാന പ്രതിഷ്ഠയെ **വസിഷ്ഠേശ്വരർ** എന്നും അറിയപ്പെടുന്നു.

ക്ഷേത്രത്തിനു സമീപത്തുള്ള ക്ഷേത്രക്കുളം ചക്രതീർഥം എന്നാണ് അറിയപ്പെടുന്നത്. മഹാവിഷ്ണുവിന്റെ കയ്യിലെ സുദർശന ചക്രം കൊണ്ട് സൃഷ്ടിക്കപ്പെട്ടതാണ് ഈ ക്ഷേത്രക്കുളം എന്നാണ് വിശ്വാസം.

## ഐതിഹ്യം
തിട്ടൈ എന്നാൽ തമിഴിൽ മൺകൂന, ഉയർന്നിരിക്കുന്ന ഇടം എന്നൊക്കെയാണ് അർത്ഥം. പുരാണത്തിലെ പ്രളയ കാലത്ത് ലോകം മുഴുവൻ മുങ്ങിക്കൊണ്ടിരുന്നപ്പോൾ ബ്രഹ്മാവും വിഷ്ണുവും രക്ഷയ്ക്കായി ശിവനോട് പ്രാർഥിച്ചു. സുരക്ഷിതമായ ഒരിടത്തിനായി കുറേ നടന്ന അവർ ഒരു മൺകൂനയും അതിലുയർന്നിരിക്കുന്ന ഒരു ശിവലിംഗവും കണ്ടെത്തി. ആ സ്ഥലം മാത്രമായിരുന്നു അന്നു പ്രളയത്തിൽ മുങ്ങിപ്പോകാതിരുന്നത്. തങ്ങൾക്കു ലഭിച്ച അനുഗ്രഹത്തിനു പ്രതിഫലമായി അവർ ശിവന് പൂജകളർപ്പിച്ചു. സംപ്രീതനായ ശിവൻ പ്രത്യക്ഷപ്പെട്ട് അവരെ വീണ്ടും അനുഗ്രഹിക്കുകയും ചെയ്തു. ഏതു മഹാപ്രളയം വന്നാലും ഒരിക്കലും വെള്ളത്തിനടിയിലാവാതെ ഈ ക്ഷേത്രം നിലനിൽക്കും എന്നാണ് ഇവിടുള്ളവരുടെ വിശ്വാസം.

ഈ ക്ഷേത്രത്തിലെ വിശ്വാസം അനുസരിച്ച് ആവണി മാസത്തിൽ മൂന്ന് ദിവസം സൂര്യഭഗവാൻ ശിവന് പൂജ ചെയ്യുന്നതിനായി ഇവിടെ എത്തുന്നു. ആവണി മാസത്തിൽ (ഓഗസ്റ്റ്-സെപ്റ്റംബർ) 15,16,17 തിയ്യതികളിലാണ് സൂര്യൻ തന്റെ രശ്മികളയച്ച് ശിവന്റെ സ്വയംഭൂ ലിംഗത്തിന് പൂജകൾ അർപ്പിക്കുന്നത്. ഉത്തരായനത്തിലെ പൈങ്കുനി മാസത്തിലും (മാർച്ച്-ഏപ്രിൽ) ഉദയസൂര്യൻ ഇവിടെ നേരിട്ടെത്തുമെന്നാണ് വിശ്വാസം

## അവലംബം

വർഗ്ഗം:ശിവക്ഷേത്രങ്ങൾ
വർഗ്ഗം:ഇന്ത്യയിലെ ശിവക്ഷേത്രങ്ങൾ
വർഗ്ഗം:തേവാരസ്തുതി ചെയ്യപ്പെട്ട ശിവക്ഷേത്രങ്ങൾ
മോണ എൽത്താഹെ

ന്യൂയോർക്ക് നഗരത്തിലെ ഒരു സ്വതന്ത്ര മാധ്യമപ്രവർത്തക, സോഷ്യൽ കമന്റേറ്റർ എന്നീ നിലകളിൽ പ്രശസ്തയാണ് **മോണ എൽത്താഹെ**. ഈജിപ്ത്, ഇസ്ലാമിക് ലോകം തുടങ്ങിയ ലോകവ്യാപകമായ പ്രസിദ്ധീകരണങ്ങളിൽ സ്ത്രീകൾക്കായുള്ള ലേഖനങ്ങളും മുസ്ലിം രാഷ്ട്രീയവും സാമൂഹ്യവുമായ വിഷയങ്ങൾ ഉൾക്കൊള്ളുന്ന ലേഖനങ്ങളും അവർ എഴുതിയിട്ടുണ്ട്. ദി വാഷിംഗ്ടൺ പോസ്റ്റ്, ദി ന്യൂയോർക്ക് ടൈംസ്, ക്രിസ്റ്റ്യൻ സയൻസ് മോണിറ്റർ, മിയാമി ഹെറാൾഡ് എന്നിവടങ്ങളിലെല്ലാം അവരുടെ  കൃതികൾ  പ്രദർശിപ്പിച്ചിട്ടുണ്ട്.

## ആദ്യകാല ജീവിതം
ഈജിപ്തിലെ പോർട്ട് സൈഡിൽ ജനിച്ചു.  പതിനഞ്ചു വയസ്സുള്ളപ്പോൾ അവരുടെ കുടുംബം യുകെയിലേക്കും, പതിനഞ്ചു വയസ്സുള്ളപ്പോൾ സൌദി അറേബ്യയിലേക്കും പോയി.  1990 ൽ കെയ്റോയിൽ അമേരിക്കൻ സർവ്വകലാശാലയിൽ നിന്ന് ബിരുദം നേടി. മാസ് കമ്മ്യൂണിക്കേഷനിൽ മാസ്റ്റേഴ്സ് ബിരുദം നേടി.  

## പ്രധാന പുരസ്കാരങ്ങൾ

* 2005 - മുസ്ലീം പുരോഗമനത്തിനായുള്ള അമേരിക്കൻ സൊസൈറ്റി ദിനംപ്രതി മുസ്ലീം നേതാവ്  
* 2006 - കൈറോവിലെ അമേരിക്കൻ സർവകലാശാലയിൽ വിസിറ്റിംഗ് പ്രൊഫസ്സർ  
* 2006 - കട്ടിംഗ് എഡ്ജ് പ്രൈസ്, മിഡ്സ്റ്റോട്ടിലെ നൂറാം സെഞ്ച്വറി ഫൗണ്ടേഷൻ മുഖാന്തരം ശ്രദ്ധേയമായ സംഭാവനകൾക്ക്  
* 2009 - മാധ്യമ സ്വാതന്ത്ര്യം വേണ്ടി സമീർ കഷിര് അവാർഡ് അഭിപ്രായ എഴുത്തുകൾ കൊണ്ടു വേണ്ടി, യൂറോപ്യൻ കമ്മീഷൻ  
* 2010 - ജേണലിസം, അന്ന ലിൻഡ് ഫൗണ്ടേഷന്റെ ഔപചാരിക സംഭാവനയ്ക്കുള്ള പ്രത്യേക സമ്മാനം   
* 2012 - നമ്പർ 258, *ഊർജ്ജ 500 ൽ 2012* , *അറേബ്യൻ ബിസിനസ്*  
* 2012 - നമ്പർ 30, 2012 ൽ *അറേബ്യൻ ബിസിനസ്* "100 ഏറ്റവും ശക്തമായ അറബ് സ്ത്രീകൾ"    
* 2014 - വനിത മാധ്യമ മാധ്യമം പവർ പുരസ്കാരം സംസാരിക്കുന്നു  

## See also


## അവലംബം

വർഗ്ഗം:അമേരിക്കൻ വനിതാ പത്രപ്രവർത്തകർ
വർഗ്ഗം:അമേരിക്കൻ മുസ്ലിങ്ങൾ
വർഗ്ഗം:അമേരിക്കയിലേക്ക് കുടിയേറിയ ഈജിപ്റ്റുകാർ
വർഗ്ഗം:അമേരിക്കൻ ഫെമിനിസ്റ്റുകൾ
വർഗ്ഗം:അമേരിക്കൻ കോളമിസ്റ്റ്
വർഗ്ഗം:ജീവിച്ചിരിക്കുന്നവർ
വർഗ്ഗം:1967-ൽ ജനിച്ചവർ
ദൊഡ്ഡ ആലദ മര

കർണ്ണാടകത്തിലെ ബാംഗ്ലൂർ അർബൻ ജില്ലയിലുള്ള കേതോഹള്ളി ഗ്രാമത്തിൽ സ്ഥിതിചെയ്യുന്ന 400 വർഷം പഴക്കമുള്ള ഒരു വലിയ ആൽമരം (*Ficus benghalensis*) ആണ് **ദൊഡ്ഡ ആലദ മര**(ದೊಡ್ಡ ಆಲದ ಮರ). ദൊഡ്ഡ ആലദ മര എന്ന വാക്കിനർഥം ഏറ്റവും വലിയ ആൽമരമെന്നാണ്. ഈ ഒരൊറ്റ മരം 3 ഏക്കർ (12,000 ചതുരശ്ര മൈൽ) വിസ്തൃതിയിൽ ഉൾക്കൊള്ളുന്നു. 2000 ത്തിൽ, വൃക്ഷത്തിൻറെ പ്രധാന വേര് പ്രകൃതിദത്ത രോഗം ബാധിച്ചു നശിച്ചതിനാൽ വൃക്ഷം ഇപ്പോൾ പല മരങ്ങൾ പോലെ കാണപ്പെടുന്നു.
## ടൂറിസം
ബാംഗ്ലൂർ - മൈസൂർ റോഡിൽ ബാംഗ്ലൂരിൽ നിന്ന് 28 കിലോമീറ്റർ (17 മൈൽ) അകലെയാണ് ഈ മരം.  ബസുകൾ മജസ്റ്റിക്കിൽ നിന്ന് കെംഗേരിയിലേക്കും തുടർന്ന് കെംഗേരിയിൽ നിന്ന് ദോഡ അലാഡ മാരയിലേക്കും പോകാം. കെ.ആർ. മാർക്കറ്റിൽ നിന്ന് ദൊദ്ദ അലദ മാരയിലേക്ക് നേരിട്ടുള്ള ബസ്സുകൾ ഉണ്ട്. അത് മരത്തിനരികിൽ നിർത്തുന്നു. ധാരാളം വാനരന്മാരുടെ സ്വാഭാവിക ഭവനമാണ് ഈ മരം. വിനോദസഞ്ചാരികൾ ഭക്ഷണം, വെള്ളം, ക്യാമറ ബാഗുകൾ, തട്ടിയെടുക്കാൻ കഴിയുന്ന മറ്റെന്തെങ്കിലും എന്നിവയിൽ ജാഗ്രത പാലിക്കാൻ നിർദ്ദേശിക്കുന്നു.

## ചിത്രശാല

Dod_alada_mara.jpg|Monkeys in the tree
Monkeys_around_Big_Banyan_Tree_sorroundings.jpg|Monkeys around Big Banyan Tree surroundings
Mondey_on_the_Banyan_tree.jpg|Monkey on the Banyan tree
File:Dodda Alada Mara.jpg|Dodda Alada Mara The Big Banyan tree in Bangalore


## ഇതും കാണുക
*List of Banyan trees in India
*Tippagondanahalli Reservoir
*Kanva reservoir
*The Great Banyan
*Savandurga

## അവലംബം

വർഗ്ഗം:ഇന്ത്യയിലെ വൃക്ഷങ്ങൾ
വർഗ്ഗം:വ്യക്തിഗത ആൽമരങ്ങൾ
അലക്സ് മോർഗൻ

ഒരു അമേരിക്കൻ ഫുട്ബോൾ താരമാണ് **അലക്സാണ്ട്ര പട്രീഷ്യ മോർഗൻ കരോസ്കോ** (ജൂലൈ 2, 1989) . ഒളിമ്പിക് സ്വർണ്ണ മെഡൽ, ഫിഫ വുമൻസ് വേൾഡ് കപ്പ് ചാമ്പ്യൻഷിപ്പ് എന്നിവ ലഭിച്ചിട്ടുണ്ട്. നാഷണൽ ടീമിനുവേണ്ടി ഫോർവേർഡ് കളിക്കുന്നു.

## അവലംബം
വർഗ്ഗം:അമേരിക്കൻ വനിതാ നോവലിസ്റ്റുകൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1989-ൽ ജനിച്ചവർ
ലൂറി ഗാർഡൻ

അമേരിക്കയിലെ ഇല്ലിനോയി, കുക്ക് കൗണ്ടിയിലെ ചിക്കാഗോയിൽ ലൂപ് ഏരിയയിലെ മില്ലെനിയം പാർക്കിന്റെ തെക്ക് അറ്റത്തുള്ള 2.5 ഏക്കർ (10,000 ചതുരശ്ര അടി) ഉദ്യാനമാണ് **ലൂറി ഗാർഡൻ**. ജിജിഎൻ (ഗസ്റ്റാസൺ ഗുഥറി നികോൾ), പിയറ്റ് ഒഡോൾഫ്, റോബർട്ട് ഇസ്രയേൽഎന്നിവർ ഈ ഉദ്യാനം രൂപകൽപ്പന ചെയ്തു. 2004 ജൂലായ് 16 ന് ആരംഭിച്ച ഈ ഉദ്യാനത്തിൽ ബഹുവർഷ സസ്യങ്ങൾ, കുറ്റിച്ചെടികൾ, പുല്ലുവർഗ്ഗത്തിൽപ്പെട്ട ചെടികൾ, ബൾബുവർഗ്ഗത്തിൽപ്പെട്ട ചെടികൾ, മരങ്ങൾ എന്നിവ ഇവിടെ സംയോജിപ്പിച്ചിരിക്കുന്നു. ലോകത്തിലെ ഏറ്റവും വലിയ പച്ച മേൽക്കൂരയുടെ പ്രകൃതിദത്ത ഭാഗമായ ഈ തോട്ടനിർമ്മാണത്തിന് ചെലവ് 13.2 മില്ല്യൺ ഡോളർ ആയിരുന്നു. ഉദ്യാനത്തിൻറെ അറ്റകുറ്റപ്പണിയും പരിപാലനവും ആയി 10 ദശലക്ഷം ഡോളർ ചെലവ് ചെയ്യുന്നു.

## അവലംബം

## പുറം കണ്ണികൾ

*
*City of Chicago Millennium Park
*Millennium Park map 
*City of Chicago Loop Community Map 

വർഗ്ഗം:മില്ലെനിയം പാർക്ക്
വില്വാദ്രി പശു

ഐതിഹ്യങ്ങളാലും തനത് ആചാരാനുഷ്ഠാനങ്ങളാലും ഉത്സവാഘോഷങ്ങളാലും സമ്പന്നമാണ് തൃശ്ശൂർ ജില്ലയിലെ തിരുവില്വാമല ഗ്രാമവും ആ നാടിന്റെ മുഖമുദ്രയായ ശ്രീവില്വാദ്രിനാഥ ക്ഷേത്രവും. നിളാ നദിയുടെ തിരുവില്വാമലക്കരയിൽ, സമുദ്രനിരപ്പിൽ നിന്നും നൂറ് അടി ഉയരത്തിൽ സ്ഥിതി ചെയ്യുന്ന ചിരപുരാതനമായ ശ്രീ വില്വാദ്രിനാഥ ക്ഷേത്രം ഇന്ത്യയിലെ ശ്രീരാമ ക്ഷേത്രങ്ങളിൽ മുഖ്യമാണ്. ഇന്ത്യയിലെ തന്നെ അപൂർവ്വങ്ങളായ ലക്ഷ്മണ ക്ഷേത്രങ്ങളിൽ ഒന്നുകൂടിയാണെന്ന പെരുമയും വില്വാദ്രിനാഥ ക്ഷേത്രത്തിന് സ്വന്തം.തിരുവില്വാമലയെന്ന ഗ്രാമപേരിൽ നിന്നാണ് ഇതിന് വില്വാദ്രി എന്ന പേര് ലഭിച്ചത്. 

ആചാരപ്പെരുമയും ഐതിഹ്യസമ്പന്നതയും ആവോളമുള്ള തിരുവില്വാമല ഗ്രാമത്തിന്റെയും വില്വാദ്രി ക്ഷേത്രത്തിന്റെയും പൈതൃക പെരുമയിൽ പൊൻതൂവലായി മാറിയ ഒരു തനത് ജീവിവർഗ്ഗം കൂടിയുണ്ട് ആ ഗ്രാമത്തിൽ. വില്വാദ്രിനാഥന്റെ സ്വന്തം ഗോക്കൾ എന്നറിയപ്പെടുന്നതും ക്ഷേത്രാനുബന്ധിയായ ജീവനം നടത്തുന്നതുമായ വില്വാമലയിലെ തനതിനം വില്വാദ്രി പശുക്കളാണവ.

കഠിനമായ വരൾച്ചയെയും ചൂടിനേയും പ്രതിരോധിച്ച് ജീവിക്കാൻ ഇവയ്ക്ക് സാധിക്കുന്നു. പൊതുവേയുള്ള ഇളം തവിട്ട് നിറം ചൂടിനെ തടയാൻ സഹായിക്കുന്നു.

ഒരു മീറ്റർ വരെയാണ് പശുക്കളുടെ ഉയരം. ഇവയുടെ കാളകൾ ഒന്നര മീറ്റർ വരെ ഉയരമുള്ളവയാണ്.  വെച്ചൂർ പശു, കാസർഗോഡ് കുള്ളൻ പശു എന്നീ ഇനങ്ങളെക്കാളും  നീളവും ഉയരവും വില്വാദ്രി പശുക്കൾക്ക് ഉണ്ട്. പച്ചപ്പുല്ലിന്റ അഭാവമുണ്ടാകുമ്പോൾ, മൂർച്ചയുള്ള കൊമ്പ് കൊണ്ട് മരത്തിന്റെ തൊലി ഇളക്കിയെടുത്ത് കഴിക്കാനും ഇവയ്ക്ക് കഴിവുണ്ട്. ദൃഡമായ ശരീര പ്രകൃതമുള്ള ഇവയ്ക്ക്  കുത്തനെയുള്ള മലകയറാൻ സാധിക്കുന്നു. ശരാശരി ആയുസ്സ് 30 വർഷമാണ്. പാലുൽപാദനം ശരാശരി 3 ലിറ്റർ..

## അവലംബം

വർഗ്ഗം:കന്നുകാലി വർഗ്ഗങ്ങൾ
വർഗ്ഗം:കേരളത്തിലെ തനതു കന്നുകാലി ജനുസ്സുകൾ
വർഗ്ഗം:പശു
വർഗ്ഗം:ഇന്ത്യൻ കന്നുകാലിയിനങ്ങൾ
മെർടെൻസിയ വിർജീനിക

ബെൽ ആകൃതിയിൽ ആകാശ-നീല പൂക്കളുള്ള കിഴക്കൻ വടക്കേ അമേരിക്കയിലെ തദ്ദേശവാസിയായ ഒരു വസന്തകാല എഫെമെറൽ സസ്യം ആണ് **മെർടെൻസിയ വിർജീനിക**. (*Mertensia virginica*) (**വിർജീനിയ ബ്ലൂബെൽസ്**, **വിർജീനിയ കൗസ്ലിപ്, ലങ്വർട്ട് ഓയിസ്റ്റർ ലീഫ്, റോനോക്ക് ബെൽസ്** എന്നിവ സാധാരണനാമങ്ങളാണ്). എം. വിർജീനിയക്ക് റോയൽ ഹോർട്ടിക്കൽ കൾച്ചറൽ സൊസൈറ്റി ഗാർഡൻ മെറിറ്റ് അവാർഡ് ലഭിച്ചിരുന്നു. 
## ചിത്രശാല

Virginia Bluebell Mertensia virginica Plant 2262px.jpg|പൂവിടുന്നതിനുമുമ്പ് ഇലകൾ
Mertensia buds cropped.png|Flower buds
Mertensia virginica (Flower).jpg|Typical blue-flowered form at the botanical gardens in Berlin, Germany
Mertensia-virginica-pink-2014-05-05-Fox-Chapel-PA.jpg|A pink-flowered form
Bluebell3.jpg|A white-flowered form
Mertensia_virginica_seeds.jpg|Fruits
Mertensia virginica colony in floodplain forest habitat 2.jpg|Woods carpeted in bluebells


## അവലംബം

## പുറം കണ്ണികൾ

*Wildflower.org: Native Plant Identification Network
*Missouri Plants: ''Mertensia virginica''
*Illinois Plant Information Network: ''Mertensia virginica''
*RHS Plant Selector: ''Mertensia virginica''
*''Pulmonaria''  ''Species Plantarum'' vol. 1  Botanicus
*Nomenclature of the Virginia bluebell  Volume 21, View Book  SIDA, contributions to botany  BHL

വർഗ്ഗം:കിഴക്കൻ കാനഡയിലെ സസ്യജാലം
വർഗ്ഗം:കിഴക്കൻ അമേരിക്കൻ ഐക്യനാടുകളിലെ സസ്യജാലം
വർഗ്ഗം:ബൊറാജിനേസീ
ക്രൈസ്‌തവ കാഹളം

തിരുവനന്തപുരത്തിന്റെ മേജർ ആർക്കി എപ്പിസ്കോപ്പൽ രൂപതയിൽ നിന്നും പ്രതിമാസം പ്രസിദ്ധീകരിക്കുന്ന ഒരു മാസികയാണ് **ക്രൈസ്‌തവ കാഹളം**. ചീഫ് എഡിറ്റർ  ആയി ഫാ. ബോവസ് മാത്യു പ്രവർത്തിക്കുന്നു.



## പുറത്തേക്കുള്ള കണ്ണികൾ

*ക്രൈസ്‌തവ കാഹളം
മിയ ഹാം

ലോകത്തിലെ ഏറ്റവും മികച്ച വനിതാ ഫുട്ബോൾ താരങ്ങളിൽ ഒരാളാണ് അമേരിക്കക്കാരിയായ  **മിയ ഹാം**.മേരിയൽ മാർഗരറ്റ് ഹാം  ഗാർഷ്യാപര എന്നാണ് യഥാർത്ഥ നാമം.  1991 ലും 1999 ലും ആയി  രണ്ടു തവണ ഫിഫ വനിതാ ലോക കപ്പ് കിരീടവും  , 1996 ലും 2004 ലും ആയിരണ്ടു തവണ ഒളിമ്പിക് കപ്പ്  കിരീടവും നേടി. 2001 ലും 2002 ലും ആയി   രണ്ടു തവണ ലോകത്തെ മികച്ച വനിതാ ഫുട്‌ബോളറായി തിരഞ്ഞെടുക്കപ്പെട്ടിട്ടുണ്ട്.  158 അന്താരാഷ്ട്ര ഗോളുകൾ നേടി ഏറ്റവും കൂടുതൽ അന്താരാഷ്ട്ര ഗോൾ നേടുന്ന ഫുട്ബോൾ താരം എന്ന  നേട്ടം ആദ്യമായി കരസ്ഥമാക്കി. 2004 ഏതൻ‌സ്  ഒളിമ്പിക്സിന് ശേഷം 32-  ആമത്തെ വയസിൽ കളിയിൽ നിന്ന്    വിരമിച്ചു  

## External links

* 
* 
## അവലംബം


വർഗ്ഗം:വനിതാകായികതാരങ്ങൾ
വർഗ്ഗം:ഫുട്ബോൾ കളിക്കാർ
വർഗ്ഗം:അമേരിക്കൻ കായികതാരങ്ങൾ
ലീലിയ

ഓർക്കിഡ് കുടുംബത്തിലെ (ഓർക്കിഡേസീ) 25 സ്പീഷീസുകളുള്ള  മദ്ധ്യ-ദക്ഷിണ അമേരിക്കയിലെ മിതോഷ്ണമേഖല പ്രദേശങ്ങളിലും കൂടുതലും മെക്സിക്കോയിൽ കാണപ്പെടുന്ന ഒരു ജനുസ്സാണ് **ലീലിയ.**  ഹോർട്ടികൾച്ചറൽ വ്യാപാരത്തിൽ ഉപയോഗിക്കുന്ന ലീലിയയുടെ ചുരുക്കരൂപമാണ് എൽ.
### Species
*Laelia* comprises the following species:

## അവലംബം

## പുറം കണ്ണികൾ
* 

വർഗ്ഗം:അധിസസ്യ-ഓർക്കിഡുകൾ
വർഗ്ഗം:ഓർക്കിഡേസീ
വർഗ്ഗം:ഓർക്കിഡുകൾ
വർഗ്ഗം:സസ്യജനുസുകൾ
ഡെൽ മാർ

**ഡെൽ മാർ** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ ഡിയേഗോ കൗണ്ടിയിലെ ഒരു കടൽത്തീര നഗരമാണ്. പസഫിക് മഹാസമുദ്ര തീരത്തെ ഇതിന്റെ സ്ഥാനത്തെ പ്രതിഫലിപ്പിക്കുന്ന പട്ടണത്തിന്റെ പേര് സമുദ്രവുമായി ബന്ധപ്പെട്ട ഒരു സ്പാനിഷ് പദമാണ്. എല്ലാ വേനൽക്കാലത്തും ഡെൽ മാർ റേസ് ട്രാക്കിൽ  ഡെൽ മാർ കുതിരയോട്ട മത്സരം സംഘടിപ്പിക്കാറുണ്ട്. 1885 ൽ സമ്പന്നർക്കും പ്രശസ്തർക്കും താമസിക്കുവാനായി ഒരു കടൽത്തീര റിസോർട്ട് സ്ഥാപിക്കുകയെന്ന കാഴ്ചപ്പാടോടെ കേണൽ ജേക്കബ് ടെയ്ലർ, എനോക്ക് ടാൽബെർട്ടിൽ നിന്ന് 338 ഏക്കർ (1.37 കി.മീറ്റർ) ഭൂമി വാങ്ങിയതോടെയാണ് നഗരത്തിന്റെ ചരിത്രം ആരംഭിക്കുന്നത്. രണ്ടാം ലോകമഹായുദ്ധസമയത്ത് ഡെൽ മാറിൽ ബ്ലിംപുകൾക്കായി (ബലൂൺ മാതൃകയിലുള്ള ആകാശ യാനം) ഒരു നേവൽ ആക്സിലറി എയർ ഫെസിലിറ്റി  പ്രവർത്തിപ്പിച്ചിരുന്നു. 2010 ലെ സെൻസസ് പ്രകാരം 4,161 ആയിരുന്ന ജനസംഖ്യ 2014 ൽ 4,311 ആയി വർദ്ധിച്ചതായി കണ്ടെത്തിയിരുന്നു.

## ഭൂമിശാസ്ത്രവും കാലാവസ്ഥയും
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ പ്രാദേശിക വിസ്തീർണ്ണം 1.8 ചതുരശ്ര മൈലാണ് (4.7 ചതുരശ്ര കിലോമീറ്റർ). അതിൽ 1.7 ചതുരശ്ര മൈൽ (4.4 ചതുരശ്ര കിലോമീറ്റർ) കരഭൂമിയും ബാക്കി 0.1 ചതുരശ്ര മൈൽ (0.26 ചതുരശ്ര കിലോമീറ്റർ)  അതായത് 3.94 ശതമാനം ഭാഗം ജലമാണ്. ഡെൽ മാർ നഗരത്തിന്റെ തെക്കെ അറ്റത്തായി ലോസ് പനാസ്ക്വിറ്റോസ് ലഗൂൺ സ്ഥിതിചെയ്യുന്നു.

ഡെൽ മാർ നഗരത്തിലെ കാലാവസ്ഥ ചൂടുള്ള വരണ്ട വേനൽക്കാലമുള്ളതും, മിതമായതും ഈർപ്പമുള്ളതും തണുപ്പോടുകൂടിയതുമായ മെഡിറ്ററേനിയൻ-സബ്ട്രോപ്പിക്കൽ കാലാവസ്ഥയായി കണക്കാക്കപ്പെടുന്നു. വർഷം മുഴുവനും ഏതാനും സന്ദർഭങ്ങളിലൊഴികെ 85 °F (29 ഡിഗ്രി സെൽഷ്യസ്) കൂടുതലായ താപനിലയും അപൂർവ്വമായി മാത്രം 41 ° F (5 ° C) താഴ്ന്ന താപനിലയും ഇവിടെ അനുഭവപ്പെടുന്നു. ഡെൽ മാർക്കിലെ വാർഷിക ശരാശരി താപനില ഏതാണ്ട് 65 °F ആണ് (18 ഡിഗ്രി സെൽഷ്യസ്).

ടോറി പൈൻ മരങ്ങൾ വളരുന്ന ഏതാനും സ്ഥലങ്ങളിലൊന്നാണ് ഡെൽ മാർ. അമേരിക്കൻ ഐക്യനാടുകളിലെ അപൂർവ്വ പൈൻ മരയിനമാണ് ടോറി പൈൻ. വംശനാശ ഭീഷണി നേരിടുന്ന ഈ സസ്യവർഗ്ഗത്തിലെ വിരലിലെണ്ണാവന്നവ മാത്രമേ ഇവിടെ നിലനിൽക്കുന്നുള്ളൂ. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ലീലിനി

ബ്രസ്സാവോല, ലീലിയ, കാറ്റില്യ തുടങ്ങിയ 40 ഓളം ഓർക്കിഡ് ജനുസുകൾ ഉൾപ്പെടുന്ന ഒരു നിയോട്രോപികൽ ഉപഗോത്രം ആണ് **ലീലിനി**. ഈ ഉപഗോത്രത്തിലെ ഏറ്റവും വലിയ ജീനസ് എപിഡെൻഡ്രം ആണ്.  ഇതിൽ 1500 സ്പീഷീസ് വരെ കാണപ്പെടുന്നു. 120 ലധികം സ്പീഷീസ് ഉള്ള എൻസൈക്ലിയാ ജീനസ് ആണ് തൊട്ടുപിന്നിലുള്ളത്.
## പുറം കണ്ണികൾ

*Photo album of ''Laeliinae'' species and hybrids

*Checklist of ''Laeliinae'' genera

വർഗ്ഗം:ഓർക്കിഡേസീ
ബറേൽവി

ദക്ഷിണേഷ്യയിൽ രൂപം കൊണ്ട ഒരു സുന്നി മുസ്‌ലിം പ്രസ്ഥാനമാണ് ബറേൽവി പ്രസ്ഥാനം (    , , Urdu pronunciation: [bəreːlʋi] ). ഹനഫി മദ്‌ഹബിനെ പിന്തുടർന്നുവരുന്ന സംഘടനക്ക്, മേഖലയിൽ 20 കോടിയിലധികം അനുയായികളുണ്ട്. ചിഷ്തി, ഖാദിരി, സുഹ്രവർദി, നഖ്ഷബന്ദി തുടങ്ങി വിവിധ സൂഫീ ധാരകളുടെ ഒരു സംഗമവേദിയായി ബറേൽവി പ്രസ്ഥാനം കണക്കാക്കപ്പെടുന്നു. അതേകാലത്ത് ഉയർന്നുവന്ന മതപരിഷ്കരണ പ്രസ്ഥാനങ്ങളായ ദയൂബന്ദി, അഹ്ലെ ഹദീഥ് പ്രസ്ഥാനങ്ങൾക്ക് യാഥാസ്ഥിതിക പക്ഷത്തുനിന്നുള്ള പ്രതികരണമായാണ് പത്തൊൻപതാം നൂറ്റാണ്ടിന്റെ അവസാനത്തിൽ സംഘടന രൂപം കൊണ്ടത്.

## ആശയാദർശം
1904 ലാണ് ചിസ്തിയ, ഖാദിരിയ്യ, സുഹ്റവർദ്ദിയ്യ, നക്ഷബന്ദിയ്യ എന്നീ സരണികളിലെ സൂഫി യോഗികളുടെ കീഴിൽ ബറേൽവിയിൽ സ്ഥാപനവും തുടർന്ന് പാരമ്പര്യ പണ്ഡിത കൂട്ടായ്മയും  രൂപപ്പെടുന്നത്. മാദുരി പാതയിലും ഹനഫി കർമ്മശാസ്ത്രത്തിലും അവഗാഹികളായ  ഈ പണ്ഡിതസഭ സൂഫികൾ മതഭ്രഷ്ടരാണെന്ന മൗലികവാദികളുടെ പ്രചാരണത്തെ ഖണ്ഡിച്ചു സൂഫികളും സൂഫി സരണികളും മതത്തിൻറെ അഭിവാജ്യ ഘടങ്ങളാണെന്നു  പ്രഖ്യാപിച്ചു.  ഇബ്നു വഹാബ്, ഇബ്നു തമ്മീയ തുടങ്ങിയ പണ്ഡിതരുടെ വീക്ഷണങ്ങൾ തള്ളിക്കളയേണ്ടവയാണെന്നു കരുതുന്ന ഈ വിഭാഗം അശ്ഹരി/ മാദുരി തുടങ്ങിയ പണ്ഡിതരുടെ വിശ്വാസ വീക്ഷണങ്ങളിലൊന്നും, ശാഫിഈ/ ഹനഫി/ഹമ്പലി/മാലിക്കി തുടങ്ങിയ പണ്ഡിതരുടെ   കർമ്മ ശാസ്ത്രത്തിലേതെങ്കിലും ഒന്നും സ്വീകരിക്കുന്നവരാണ് യഥാർത്ഥ പാന്ഥാവിൽ ചലിക്കുന്ന വിശ്വാസികളെന്നു  കരുതുന്നവരാണ്. പുണ്യാത്മാക്കളുടെ സ്മൃതിയിടങ്ങൾ സംരക്ഷിക്കുന്നതും അവരുടെ വാഴ്ത്തുപാട്ടുകൾ ആലാപനം ചെയ്യുന്നതും, ഓർമ്മ നാളുകൾ ആഘോഷിക്കുന്നതും നല്ലതാണെന്നും, പുരോഗമന മുസ്ലിം കൂട്ടായ്മകളുടെ വിമർശനങ്ങൾക്ക് പാത്രമായ മൗലീദ്, റാത്തീബ് ദിക്ർ ഹൽഖ എന്നീ സൂഫി ആചാരങ്ങൾ  പുണ്യകരമാണെന്നും ഇവർ കരുതുന്നു.

ഇന്ത്യ, പാകിസ്താൻ തുടങ്ങിയ രാജ്യങ്ങളിൽ ശക്തമായ കൂട്ടായ്മയാണ് ബറേൽവികൾ, പാകിസ്താനിലെ മൊത്തം ജനസംഖ്യയിൽ അറുപത് ശതമാനവും  ഇന്ത്യയിലെ  ഉത്തരേന്ത്യൻ മുസ്ലിങ്ങളിൽ 80 ശതമാനവും ഇവരാണ്.  തുർക്കി, ബ്രിട്ടൻ, ന്യൂസിലാൻഡ്, അമേരിക്ക, ഹോളണ്ട്, സൗത്ത് ആഫ്രിക്ക തുടങ്ങി നിരവധി രാജ്യങ്ങളിലെ ഭൂരിപക്ഷ സൗത്ത് ഏഷ്യൻ മുസ്ലിം കുടിയേറ്റ സമൂഹങ്ങളുടെ  മത മേധാവിത്യവും ഇവർക്കുണ്ട്. ബറേൽവി ഇന്ത്യൻ നേതൃത്വത്തെയാണ് മതവിധികൾക്കായി ഈ സമൂഹങ്ങൾ  സമീപിക്കാറുള്ളത്.

### കാലികം
ശൈഖ് അഹ്മദ് റസാഖാൻ ബറേലി, ശൈഖ് അഖ്തർ റസാ ഖാൻ ബറേൽവി  എന്നിവരുടെ പിൻഗാമിയായി മുഫ്തി ഇ ആസാം ഹിന്ദ് (grandmufti  arabic : مفتي الديار الهندية) എന്ന നേതൃത്വ പദവിയിലേക്ക് ഇന്ത്യൻ ഗ്രാൻഡ് മുഫ്തി  ഖാദിൽ ഖുളാത്ത് മുഫ്തി മുഹമ്മദ് അസ്ജദ് റസാഖാൻ ബറേലീ ശരീഫ് അങ്കണത്തിൽ വച്ച് തിരഞ്ഞെടുക്കുപ്പെട്ടു.

## അവലംബം

വിഭാഗം:ഇസ്ലാമികം
വർഗ്ഗം:ഇന്ത്യയിലെ സമുദായസംഘടനകൾ
വർഗ്ഗം:ഇന്ത്യയിലെ മുസ്‌ലിം സംഘടനകൾ
ഇ‍ഷാര നായർ

ഒരു ഇന്ത്യൻ ചലച്ചിത്ര നടിയാണ് **ഇഷാര നായർ (ശരണ്യ)** തമിഴ് , തെലുങ്ക് സിനിമകളിലാണ് പ്രവർത്തിച്ചിട്ടുള്ളത്.  ഇഷാര ഒരു മലയാളിയാണ്.  കുമളിയിലെ കൊല്ലംപട്ടട എന്നഗ്രാമത്തിലാണ് ഇഷാര ജനിച്ചത്. 

## കരിയർ
' *വെൺമേഗം*' (2014) എന്ന ചിത്രത്തിലൂടെയാണ് ഇഷാര നായർ ആദ്യമായി അരങ്ങേറ്റം കുറിച്ചത്. ആദ്യസിനിമ പുറത്തിറങ്ങുന്നിതിനുമുൻപേ നാലു സിനിമകളിൽ വേഷം ലഭിച്ചു.   ആദ്യസിനിമ ശ്രദ്ധയിൽ പെട്ടില്ലെങ്കിലും കോമേഡിയനായ *വിനോതിന്റെ*  *സതുരംഗ വേട്ടയിൽ* ഒരു നിരപരാധിയായ സെയിൽസ് ഗേളായ വേഷം വളരെയധികം പ്രശംസിക്കപ്പെട്ടു.   സിഫി.കോമിലെ നിരൂപകൻ ഇഷാര ഈ കഥാപാത്രത്തിന് അങ്ങേയറ്റം യോജിച്ചതാണെന്ന് വിലയിരുത്തി. 4-ാം സൗത്ത് ഇന്ത്യൻ ഇന്റർനാഷണൽ മൂവി അവാർഡുകളിൽ മികച്ച നവാഗത നടിക്കുള്ള നാമനിർദ്ദേശവും ലഭിച്ചു .   *പപ്പരപാനം* എന്ന ചിത്രത്തിൽ 1980 കളിൽ ഏഴ് വയസ് പ്രായമുള്ള കുട്ടിയുടെ അമ്മയുടെ വേഷം അവതരിപ്പിക്കുന്നു.    കൂടാതെ അവൾ വി.ജെ. സുരേഷ് കൂടെ *ആദി മെധാവിഗ*ൽ എന്ന ചിത്രത്തിൽ കോളേജ് പെൺകുട്ടിയുടെ വേഷം ചെയ്തു. *സെൽഫി* എന്ന പ്രേതസിനിമയിൽ പ്രധാനവേഷത്തിലും അഭിനയിച്ചു.   പിന്നീട് *കെവിൻ* എഴുതുകയും സംവിധാനം ചെയ്യുകയും ചെയ്ത *എംഗഡ ഇരുന്ധീങ്ക ഇവാലവു നാല* എന്ന പാട്ട് പാടി.  

## സിനിമകൾ

## റെഫറൻസുകൾ

വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:Pages with unreviewed translations
മിനിമോൾ എബ്രഹാം

ഒരു മലയാളി വോളിബോൾ താരമാണ് **മിനിമോൾ  എബ്രഹാം**. നിലവിൽ ഇന്ത്യൻ റെയിൽവേ താരവും ഇന്ത്യൻ  വനിതാ ദേശീയ വോളിബോൾ ടീമിന്റെ  ക്യാപ്റ്റനുമാണ്. **അശ്വിനി കിരൺ**, **പൂർണിമ**, **പ്രിൻസി ജോസഫ്** എന്നിവർക്കൊപ്പം മികച്ച വനിതാ വോളിബോൾ കളിക്കാരിൽ ഒരാളായി  പരിഗണിക്കപ്പെടുന്നു. 

## കരിയർ

2010 ഏഷ്യൻ ഗെയിംസിൽ ഇന്ത്യയെ പ്രതിനിധീകരിച്ചു. ഏഷ്യൻ ഗെയിംസിൽ  ഇന്ത്യൻ ടീം  ഒമ്പതാം സ്ഥാനത്തായിരുന്നു. 2018 ജൂലൈയിൽ 2018 ഏഷ്യൻ ഗെയിംസിലെ ഇന്ത്യൻ ടീമിന്റെ ക്യാപ്റ്റനായി  നിയമിക്കപ്പെട്ടു.

## External links
* 

## അവലംബം

വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:ഇന്ത്യൻ വോളിബോൾ കളിക്കാർ
വർഗ്ഗം:ഇന്ത്യയിലെ കായികതാരങ്ങൾ
ഡിയർ കോമ്രേഡ്

**ഡിയർ കോമ്രേഡ്** ഇന്ത്യൻ പ്രണയ രാഷ്ട്രീയ ആക്ഷൻ ചിത്രമാണ് .ഭരത് കാമ്മ തിരക്കഥയും സംവിധാനവും ചെയ്യുന്ന ചിത്രം നിർമ്മിക്കുന്നത് മൈത്രി മൂവി മേകേഴ്‌സിന്റെ ബാനറിൽ യഷ് രങ്കിനെനിയാണ്.വിജയ് ദേവരകൊണ്ട,രഷ്‌മിക മന്ദാന,ശ്രുതി രാമചന്ദ്രൻ എന്നി പ്രധാന വേഷങ്ങളിൽവേഷങ്ങളിൽ.

## അഭിനേതാക്കൾ
* വിജയ് ദേവരകൊണ്ട
* രഷ്മിക മന്ദാന
* ശ്രുതി രാമചന്ദ്രൻ

## അവലംബം

## പുറത്തേക്കുള്ള വഴി

* 

വർഗ്ഗം:തെലുഗു ചലച്ചിത്രങ്ങൾ
ഗ്രീൻ ബെൽറ്റ് പ്രസ്ഥാനം

കെനിയൻ പരിസ്ഥിതി പ്രവർത്തകയായ വങ്കാരി മാതായിയുടെ നേതൃത്വത്തിൽ 1977ൽ രൂപീകരിച്ച ഒരു പരിസ്ഥിതി സംഘടനയാണ് **ഗ്രീൻ ബെൽറ്റ്‌ പ്രസ്ഥാനം**. മരങ്ങൾ വച്ച് പിടിപ്പിക്കുക, വന നശീകരണം തടയുക, തുടങ്ങിയവയാണ് ഇവരുടെ പ്രവർത്തനങ്ങൾ
ഐവി റോസ്

ഒരു അമേരിക്കൻ ബിസിനസ് ഇഗ്സിക്യൂട്ടിവും ആഭരണശിൽപ്പിയുമാണ് **ഐവി റോസ് (Ivy Ross)**. 2016 ജൂലൈ മുതൽ ഇവർ ഗൂഗിളിന്റെ ഹാഡ്‌വെയർ ഡിസൈൻ വിഭാഗത്തിൽ വൈസ് പ്രസിഡണ്ടാണ്. 2014 മെയ് മുതൽ ഇവർ ഗൂഗിളിൽ ജോലിചെയ്തുവരുന്നു. ഹാഡ്‌വെയർ വിഭാഗം വൈസ് പ്രസിഡണ്ട് ആവുന്നതിനുമുന്നേ ഗൂഗിൾ X -ൽ ഗൂഗിൾ ഗ്ലാസ് വിഭാഗം ഇവർ നയിച്ചിരുന്നു. വാഷിംഗ്‌ടൺ ഡി സിയിലെ സ്മിത്‌സോണിയൻ അടക്കം 12 അന്താരാഷ്ട്ര മ്യൂസിയങ്ങളിൽ റോസിന്റെ ആഭരണഡിസൈൻ നിത്യമായി പ്രദർശിപ്പിച്ചിട്ടുണ്ട്. അംഗീകൃതകലാരംഗത്തുനിന്നു വിജയകരമായി ബിസിനസ് രംഗത്തെത്തിയ അപൂർവ്വം വ്യക്തിത്വങ്ങളിൽ ഒരാളായ റോസ് ഒരു കീനോട്ട് സ്പീക്കർ കൂടിയാണ്. പലബോർഡുകളിലും അംഗമായ ഇവർ കലാലോകത്ത് ഒരു ക്രിയേറ്റീവ് വിഷനറി ആയി അറിയപ്പെടുന്നു.
## അവലംബം

## പുറത്തേക്കുള്ള കണ്ണികൾ

വർഗ്ഗം:ജീവിച്ചിരിക്കുന്നവർ
ഡയാന എരപ്പ

**ഡയാനാ എരപ്പ** അടിസ്ഥാനപരമായി തമിഴ് ഭാഷാ സിനിമകളിൽ അഭിനയിക്കുന്ന ഒരു അഭിനേത്രിയും മോഡലുമാണ്. സംവിധായകൻ മണിരത്നം സംവിധാനം ചെയ്ത ചെക്ക ചിവന്ത വാനം എന്ന ചിത്രത്തിൽ സിലമ്പരസന്റെ ജോഡിയായി ഛായ എന്ന കഥാപാത്രത്തെ അവതരിപ്പിച്ചുകൊണ്ടാണ് അവർ ചലച്ചിത്രരംഗത്ത് അരങ്ങേറ്റം കുറിച്ചത്.

## ജീവിതരേഖ
കർണാടകയിലെ കൊടക് ജില്ലയിലെ കൂർഗിൽ 1993 ജനുവരി 3 നാണ് ഡയാന എരപ്പ ജനിച്ചത്. ഡയാനയുടെ പിതാവ് തേയിലത്തോട്ടത്തിന്റെ ഉടമയായ ഒരു വ്യവസായിയാണ്. കർണ്ണാടകയിലെ ചെറുപട്ടണമായ മടിക്കേരിയിലെ ഭാരതീയ വിദ്യാഭവനിലാണ് അവർ സ്കൂൾ വിദ്യാഭ്യാസം പൂർത്തിയാക്കിയത്. പിന്നീട് ബെംഗളുരുവിലെ ബാൽഡ്വിൻ മെതോഡിസ്റ്റ് കോളജിൽനിന്നു ബിരുദം നേടിയശേഷം മോഡലിംഗിലേയ്ക്കു തിരിഞ്ഞു.

## അവലംബം
ലക്കി മൊറാനി

ഇന്ത്യൻ ഫാഷൻ ഡിസൈനർ, മോഡൽ, സ്റ്റേജ്, ചലച്ചിത്ര അഭിനേത്രി എന്നിവയാണ് **ലക്കി മൊറാനി.**  പ്രശസ്ത ഫാഷൻ ഡിസൈനർ ആയ മൊറാനി, ഇന്ത്യയിൽ പല ബ്രാൻഡുകൾക്ക് മോഡൽ ആകുകയും ചെയ്തിട്ടുണ്ട്. 2014-ൽ മെയിൻ ഔർ ചാൾസ് എന്ന ബോളിവുഡ് ക്രൈം ത്രില്ലർ ചിത്രത്തിൽ  മുഖ്യകഥാപാത്രമായി അഭിനയിച്ചു.
## സ്വകാര്യ ജീവിതം
മൊറാനി ബോളിവുഡ് ചലച്ചിത്ര നിർമ്മാതാവ് മുഹമ്മദ് മൊറാനിയുടെ ഭാര്യയും ഇന്ത്യയിലെ ഇവന്റ് മാനേജ്‌മെന്റ് കമ്പനികളിലൊന്നായ സിനിയുഗ് എന്റർടൈൻമെന്റിന്റെ ഡയറക്ടർ കരീം മൊറാനിയുടെ സഹോദരിയുമാണ്. 

## അവലംബം

വർഗ്ഗം:1970-ൽ ജനിച്ചവർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഫാഷൻ ഡിസൈനർമാർ
ഷൈന എൻസി

**ഷൈനാ എൻ.സി** എന്ന ചുരുക്ക രൂപത്തിൽ അറിയപ്പെടുന്ന **ഷൈന നാനാ ചുദാസമാ** (ജനനം 1 ഡിസംബർ 1972) ഒരു ഇന്ത്യൻ ഫാഷൻ ഡിസൈനർ, രാഷ്ട്രീയക്കാരിയും സാമൂഹിക പ്രവർത്തകയുമാണ്. മുംബൈയിലെ മുൻ ഷെരീഫിന്റെ മകൾ ആയ ഷൈന ഇന്ത്യൻ ഫാഷൻ വ്യവസായത്തിൽ അമ്പത്തി നാലു വ്യത്യസ്ത വഴികളിലൂടെ സാരി (സാരി) ധരിക്കുന്നതിന് അറിയപ്പെടുന്നതിനാൽ 'ഡ്രേപ്സ് റാണി' എന്ന് അറിയപ്പെടുന്നു. ഏറ്റവും വേഗത്തിൽ സാരി ചുറ്റുന്നതിൽ ഗിന്നസ് ബുക്ക് ഓഫ് വേൾഡ് റെക്കോർഡ് നേടിയിട്ടുണ്ട്. 2004-ൽ അവർ രാഷ്ട്രീയത്തിൽ പ്രവേശിച്ച് ഭാരതീയ ജനതാപാർട്ടിയിൽ ചേർന്ന ഷൈന ബി.ജെ.പിയുടെ ദേശീയ വക്താവ്, ബി.ജെ.പി ദേശീയ എക്സിക്യൂട്ടീവ് കൗൺസിൽ അംഗം, ബി.ജെ.പി മഹാരാഷ്ട്രാ യൂണിറ്റിന്റെ ട്രഷറർ എന്നീ പദവികൾ വഹിക്കുന്നു. ഷൈനാ ചാരിറ്റി ഫാഷൻ ഷോകളിലൂടെയും രണ്ട് എൻജിഒകളായ 'ഐ ലവ് മുംബൈ', 'ജിയാൻസ് ഇന്റർനാഷണൽ' എന്നിവയിലൂടെയുമാണ് സാമൂഹ്യ പ്രവർത്തനത്തിലേക്ക് കടന്നുവന്നത്. ഒരു സ്ത്രീ രാഷ്ട്രീയക്കാരിയെന്ന നിലയിൽ, ടെലിവിഷൻ സംവാദങ്ങളിൽ ബി.ജെ.പി.യുടെ യുവജനവിഭാഗത്തിൻറെയും സ്ത്രീസുഹൃത്തുക്കളുടെയും മുഖമുദ്രയായിട്ടാണ് അവർ പലപ്പോഴും കരുതപ്പെടുന്നത്.
## അവലംബം

## പുറം കണ്ണികൾ

*

## കുറിപ്പുകൾ

വർഗ്ഗം:ജീവിച്ചിരിക്കുന്നവർ
വർഗ്ഗം:1972-ൽ ജനിച്ചവർ
വർഗ്ഗം:മഹാരാഷ്ട്രയിൽ നിന്നുള്ള ഭാരതീയ ജനതാ പാർട്ടി നേതാക്കൾ
വർഗ്ഗം:ഫാഷൻ ഡിസൈനർമാർ
വിവിയന്നെ പോയ്

കനേഡിയൻ ബിസിനസുകാരി, ഗ്രന്ഥകാരി, ജീവകാരുണ്യപ്രവർത്തക എന്നിവയാണ് **വിവിയന്നെ പോയ്** (née Lee; Chinese: 利德蕙; pinyin: Lì Déhuì; Jyutping: Lei6 Dak1-Wai6; Cantonese Yale: Leih Dāk-Waih; ജനനം: മേയ് 15, 1941) 1998 മുതൽ 2012-ൽ റിട്ടയർമെന്റ് വരെ കാനഡയിലെ സെനറ്റിൽ അംഗമായിരുന്നു.

## ആദ്യകാല ജീവിതവും വിദ്യാഭ്യാസവും
1941 മേയ് 15-ന് ബ്രിട്ടീഷ് ഹോങ്ക് കോങ്ങിലായിരുന്നു പോയ് ജനിച്ചത്. അവർ റിച്ചാഡ് ചാൾസ് ലീ (利銘澤; Cantonese: Lee Ming-Chak, Pinyin: Lì Míngzé) , എസ്തർ യീ പിക് ഹുവാങ് (黃瑤璧; Cantonese: Wong Yiu-Pik, Pinyin: Huáng Yáobì) എന്നിവരുടെ മകളാണ്. 1900 കളുടെ ആദ്യത്തിൽ ഭൂമി വികസനവും ഹോങ്കോംഗ് ഓപിയം റിഫൈനറി ബിസിനസുമായും ബന്ധപ്പെട്ട ലീ ഹെസാൻ പോയ്യുടെ പിതാവുവഴിയുള്ള ഗ്രാൻഡ്ഫാദർ ആയിരുന്നു 

## ഇതും കാണുക
*Chinese Canadians
*List of Ontario senators

## അവലംബം

## പുറം കണ്ണികൾ
* 
* 
* The story behind the surname Poy 

വർഗ്ഗം:1941-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
നിന ഗാർസിയ

ഒരു ഫാഷൻ ജേർണലിസ്റ്റും എല്ലി മാഗസിന്റെ എഡിറ്റർ ഇൻ ചീഫും ബ്രാവോ / ലൈഫ് ടൈം റിയാലിറ്റി ടെലിവിഷൻ പരിപാടിയായ പ്രോജക്ട് റൺവേയുടെ ആദ്യ സീസൺ മുതൽ ജഡ്ജും ആയ കൊളംബിയൻ വ്യക്തിയാണ് നിനോത്ചക "നിന" ഗാർസിയ (;ജനനം: മേയ് 3, 1965)

## ആദ്യകാല ജീവിതവും വിദ്യാഭ്യാസവും
സമ്പന്നനായ ഒരു ഇമ്പോർട്ടറുടെ മകളായി കൊളംബിയയിലെ ബരാൻക്വിലയിൽ ഗാർഷ്യ ജനിച്ചു. 
## അവലംബം

## പുറം കണ്ണികൾ
*Nina Garcia's Official website 
*

വർഗ്ഗം:ജീവിച്ചിരിക്കുന്നവർ
വർഗ്ഗം:1965-ൽ ജനിച്ചവർ
വർഗ്ഗം:വനിതാ മാഗസിൻ എഡിറ്റർമാർ
വർഗ്ഗം:മാഗസിൻ എഡിറ്റർമാർ
നാസിക് ഗുഹകൾ

മഹാരാഷ്ട്രയിലെ നാസിക്കിൽ നിന്നും ഏകദേശം 8 കിലോമീറ്റർ അകലെ ഹിനായാന ബുദ്ധ വാസ്തുവിദ്യയിൽ രണ്ടാം നൂറ്റാണ്ടിൽ നിർമ്മിച്ചതെന്നു കരുതുന്ന ബുദ്ധ ഗുഹകളാണ് **പാണ്ഡവ്‌ലേനി ഗുഹകൾ** അല്ലെങ്കിൽ **നാസിക് ഗുഹകൾ**. 'പാണ്ഡു ഗുഹകൾ' എന്നും ഇതിനെ വിളിക്കാറുണ്ട്. പക്ഷെ ഗുഹകൾക്ക് മഹാഭാരതത്തിലെ നായകന്മാരുമായി യാതൊരു ബന്ധവുമില്ല. പാണ്ഡവ്‌ലേനി മുമ്പ് 'ത്രിരശ്മി ഗുഹകൾ' എന്ന പേരിലായിരുന്നു അറിയപ്പെട്ടിരുന്നത്. ഈ ഗുഹകളിൽ ഭൂരിഭാഗവും ബുദ്ധന്റെയും ജൈന തീർത്ഥങ്കരന്മാരുടെയും പ്രതിമകളാണ്. ഇവിടുത്തെ പതിനെട്ടാമത്തെ ഗുഹയൊഴികെ ബാക്കിയെല്ലാം ബുദ്ധാശ്രമങ്ങളായിട്ടാണ് പരിഗണിക്കപ്പെടുന്നത്.

## അവലംബം

## Sources
*Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art,  
* Michell, George, *The Penguin Guide to the Monuments of India, Volume 1: Buddhist, Jain, Hindu*, 1989, Penguin Books, 
* 
* 

## പുറം കണ്ണികൾ

* Official (Government) website of Nashik District

വർഗ്ഗം:ബുദ്ധമത ഗുഹകൾ
വർഗ്ഗം:ഭാരതീയ വാസ്തുവിദ്യ
ജെറ്റ് ബ്രെയിൻസ്

**ജെറ്റ് ബ്രെയ്ൻസ്** എസ്.ആർ.ഒ (മുമ്പ് IntelliJ സോഫ്റ്റ്‌വേർ s.r.o.) സോഫ്റ്റ്‌വെയർ ഡെവലപ്പർമാർക്കും പ്രോജക്ട് മാനേജർമാർക്കുമായി ഉപകരണങ്ങൾ നിർമ്മിക്കുന്ന ചെക്ക് റിപ്പപ്ലിക്കിൽ പ്രവർത്തിക്കുന്ന സോഫ്റ്റ്‌വെയർ ഡെവലപ്‌മെന്റ് പ്രൈവറ്റ് ലിമിറ്റഡ് കമ്പനിയാണ്.കമ്പനിയുടെ ആസ്ഥാനം പ്രാഗിൽ ആണ്, കൂടാതെ ചൈന, യൂറോപ്പ്, യുണൈറ്റഡ് സ്റ്റേറ്റ്സ് എന്നിവിടങ്ങളിൽ ഓഫീസുകളുണ്ട്.

വിവിധ പ്രോഗ്രാമിംഗ് ഭാഷകൾക്കായി കമ്പനി സംയോജിത വികസന പരിതസ്ഥിതികൾ (ഐഡിഇകൾ) വാഗ്ദാനം ചെയ്യുന്നു. ജാവ വെർച്വൽ മെഷീനിൽ (ജെവിഎം) പ്രവർത്തിക്കാൻ കഴിയുന്ന കോട്ട്ലിൻ പ്രോഗ്രാമിംഗ് ഭാഷ 2011 ൽ കമ്പനി സൃഷ്ടിച്ചു.

2011-ലും 2015 ലും ഇൻഫോവേൾഡ് മാഗസിൻ "ടെക്നോളജി ഓഫ് ദി ഇയർ അവാർഡ്" നൽകി.

## ചരിത്രം

ജെറ്റ് ബ്രെയിൻസ്, ആദ്യം ഇന്റലിജെ(IntelliJ) സോഫ്റ്റ്വെയർ എന്ന പേരിൽ അറിയപ്പെടുന്നു, 2000-ൽ പ്രാഗയിൽ മൂന്ന് റഷ്യൻ സോഫ്റ്റ്‌വേർ ഡെവലപ്പർമാർ ചേർന്ന് സ്ഥാപിച്ചു:  സെർജി ഡിമിട്രിയെവ്, വാലന്റിൻ കിപിയാറ്റ്കോവ്, യൂജെൻ ബെലിയേവ്
എന്നിവരാണ് ആ ഡെവലപ്പർമാർ. കമ്പനിയുടെ ആദ്യത്തെ ഉൽപ്പന്നമായ ഇന്റലിജെ റീനെയിമർ(IntelliJ Renamer), ജാവയിലെ കോഡ് റിഫക്റ്ററിങ്ങിനുള്ള ഒരു ഉപകരണമായിരുന്നു.

2012-ൽ സിഇഒ സെർജി ദിമിട്രിവിന് പകരം, ഒലെഗ് സ്റ്റെപനോവ്, മാക്സിം ഷാഫിറോവ് എന്നിവരെ നിയമിച്ചു.

2021-ൽ ന്യൂയോർക്ക് ടൈംസ് പ്രസ്താവിച്ചത്, സോളാർവിൻഡ്സ്(SolarWinds) ഹാക്ക് ചെയ്യുന്നതിനും മറ്റ് വ്യാപകമായ സുരക്ഷാ വിട്ടുവീഴ്ചകൾക്കും കാരണമായ ജെറ്റ്ബ്രൈൻസിന്റെ സോഫ്റ്റ്‌വെയറിൽ അജ്ഞാത കക്ഷികൾ മാൽവെയർ ചേർത്തിരിക്കാം എന്നാണ്.ഒരു ഗവൺമെന്റോ സുരക്ഷാ ഏജൻസിയോ തങ്ങളെ ബന്ധപ്പെട്ടിട്ടില്ലെന്നും "ഈ ആക്രമണത്തിൽ ഏതെങ്കിലും വിധത്തിൽ പങ്കെടുക്കുകയോ ഉൾപ്പെടുകയോ ചെയ്തിട്ടില്ല" എന്ന് ജെറ്റ് ബ്രെയിൻസ് ഒരു പത്രക്കുറിപ്പിൽ പറഞ്ഞു. മാൽവെയർ ബാധിത കമ്പനികളിലൊന്നായ സോളാർ വിൻഡ്‌സിന്റെ സിഇഒയോട്, "കോഡിന്റെ വികസനവും പരിശോധനയും വേഗത്തിലാക്കുന്ന ജെറ്റ് ബ്രെയിൻസ് നിർമ്മിച്ച സോഫ്‌റ്റ്‌വെയർ ടൂളുകളിലൂടെ മാൽവെയർ പ്രവേശിക്കാനുള്ള സാധ്യതയെക്കുറിച്ച് ചോദിച്ചു, ഇപ്പോഴും തെളിവുകളൊന്നുമില്ലെന്ന് ശ്രീ. രാമകൃഷ്ണ പറഞ്ഞു".

2022-ൽ ഉക്രെയ്നിലെ റഷ്യൻ അധിനിവേശത്തിന് മറുപടിയായി, കമ്പനി റഷ്യയിലെ വിൽപ്പനയും ഗവേഷണ-വികസന പ്രവർത്തനങ്ങളും അനിശ്ചിതകാലത്തേക്ക് നിർത്തിവച്ചു, അതുപോലെ തന്നെ ബെലാറസിലെ വിൽപ്പനയും നിർത്തിവച്ചു.റഷ്യയിൽ നിയമപരമായ ഈ സ്ഥാപനം 2023 ഫെബ്രുവരി 21-ന് ലിക്വിഡേറ്റ് ചെയ്യപ്പെട്ടു.

## ഉൽപ്പന്നങ്ങൾ
### ഐഡിഇകൾ
ജെറ്റ് ബ്രെയിൻസ് വിതരണം ചെയ്യുന്ന സംയോജിത വികസന പരിതസ്ഥിതികളുടെ (IDEs) സമഗ്രമല്ലാത്ത ഒരു പട്ടികയാണ് ഇനിപ്പറയുന്നത്.

## അവലംബം
മദർ ആൻഡ് ചൈൽഡ് (കസ്സാറ്റ്)

ഒരു അമേരിക്കൻ ചിത്രകാരിയായ മേരി കസ്സാറ്റ് 1898-ൽ ചിത്രീകരിച്ച ഒരു എണ്ണഛായാചിത്രമാണ് **മദർ ആൻഡ് ചൈൽഡ്.**(The Oval Mirror). സ്ത്രീകളുടെ സാമൂഹികവും സ്വകാര്യവുമായ ജീവിതങ്ങളുടെ കൂടുതൽ ചിത്രങ്ങൾ ചിത്രീകരിച്ച മേരി കൗമാരക്കാരുടെയും കുട്ടികളുടെയും ഇടയിലുള്ള ബന്ധങ്ങൾക്ക് പ്രത്യേക ഊന്നൽ നൽകി. ഈ ചിത്രം ന്യൂയോർക്ക് നഗരത്തിലെ മെട്രോപൊളിറ്റൻ മ്യൂസിയത്തിന്റെ ശേഖരത്തിലാണ് 

## വിവരണം
1899-ൽ
ദ്വാർഡ്-റിയൽ എന്ന ഇടപാടുകാരനിൽ നിന്ന് ഈ ചിത്രം ഹാവ്മേയേഴ്സ് വാങ്ങിയിരുന്നു.മേരിയും കുഞ്ഞിൻറെയും മതപരമായ പ്രതിബിംബത്തിനെ അടിസ്ഥാനമാക്കി ഒരു അമ്മയെയും കുഞ്ഞിനെയും ഈ ചിത്രത്തിൽ ചിത്രീകരിച്ചിക്കുന്നു.
## ചിത്രകാരനെക്കുറിച്ച്
thumb|left|200px
ഒരു അമേരിക്കൻ ചിത്രകാരിയായിരുന്നു മേരി സ്റ്റീവൻസൺ കസ്സാറ്റ്. സ്ത്രീകളുടെ സാമൂഹികവും സ്വകാര്യവുമായ ജീവിതങ്ങളുടെ ചിത്രങ്ങളാണ് കൂടുതലായും സൃഷ്ടിച്ചത്. കൗമാരക്കാരുടെയും കുട്ടികളുടെയും ഇടയിലുള്ള ബന്ധങ്ങൾക്ക് അവർ പ്രത്യേക ഊന്നൽ നൽകി. 1868-ൽ ഫ്രഞ്ച് ഗവൺമെൻറ് നടത്തുന്ന ഒരു വാർഷിക പ്രദർശനമേളയായ പാരീസ് സലോണിൽ മേരി വരച്ച പോർട്രെയ്റ്റുകൾ പ്രദർശനത്തിനായി തിരഞ്ഞെടുക്കപ്പെട്ടു. സ്വന്തം പിതാവ് തന്നെ തള്ളിപ്പറഞ്ഞതോർത്ത്, മേരി സ്റ്റീവൻസൻ എന്ന പേരിലാണ് അവർ പെയിന്റിംഗ് സമർപ്പിച്ചത്. ഈ ചിത്രപ്രദർശനത്തോടെ മേരി കസാറ്റ് വളരെയധികം ശ്രദ്ധ നേടി. 1870-ൽ ഫ്രാങ്കോ-പ്രഷ്യൻ യുദ്ധം പൊട്ടിപ്പുറപ്പെട്ട ഉടൻ, മേരി കസ്സാറ്റ് അമേരിക്കയിൽ തന്റെ മാതാപിതാക്കളുടെയടുത്ത് മടങ്ങിയെത്തി. വിദേശത്ത് താമസിക്കുന്നതിനിടയിൽ തനിക്കുണ്ടായിരുന്ന കലാപരമായ സ്വാതന്ത്ര്യം ഫിലഡെൽഫിയയിൽ ലഭിച്ചില്ല. ചിത്രരചനക്കാവശ്യമായ സാധനങ്ങൾ കണ്ടെത്തുന്നതിൽ അവൾക്ക് ബുദ്ധിമുട്ട് നേരിടേണ്ടി വന്നു. പിതാവ് കലയുമായി ബന്ധപ്പെട്ട യാതൊരു സഹായവും നൽകാൻ വിസമ്മതിച്ചു. സാമ്പത്തികകാരണങ്ങളാൽ തന്റെ ചില ചിത്രങ്ങൾ ന്യൂയോർക്കിൽ വിൽക്കാൻ അവർ ശ്രമിച്ചുവെങ്കിലും നടന്നില്ല. 1871-ൽ ചിക്കാഗോയിൽ ഒരു ഡീലറുടെ സഹായത്തോടെ വീണ്ടും വിൽക്കാൻ ശ്രമിച്ചപ്പോൾ ആ പെയിന്റിംഗുകൾ തീപ്പിടുത്തത്തിൽ നശിച്ചു.

## അവലംബം

## പുറം കണ്ണികൾ
*

വർഗ്ഗം:കുട്ടികളുടെ ചിത്രങ്ങൾ
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
അപ്സര റെഡ്ഡി

ഇന്ത്യയിലെ  ട്രാൻസ്ജെൻറർ ആക്ടിവിസ്റ്റും  രാഷ്ട്രീയ പ്രവർത്തകയും പത്രപ്രവർത്തകയുമായ ഒരു ട്രാൻസ്ജെൻറർ വനിതയാണ് **അപ്സര റെഡ്ഡി**. 2019 ജനുവരി 8 ന് കോൺഗ്രസ് പ്രസിഡന്റ്  രാഹുൽ ഗാന്ധി ഇവരെ അഖിലേന്ത്യാ മഹിളാ കോൺഗ്രസ് ദേശീയ ജനറൽ സെക്രട്ടറിയായി നിയമിച്ചു. ഈ പദവിയിൽ എത്തുന്ന ആദ്യ ട്രാൻസ്ജെൻറർ സ്ത്രീയാണ് അപ്സര.

## ജീവിത രേഖ

അജയ് റെഡ്ഡി എന്നായിരുന്നു ആദ്യ പേർ. ഓസ്‌ട്രേലിയയിലെ മൊണാഷ് യൂണിവേഴ്സിറ്റിയിൽ നിന്നും ജേർണലിസത്തിൽ ബിരുദവും ലണ്ടനിലെ സിറ്റി യൂണിവേഴ്സിറ്റിയിൽ നിന്നും ഡവലപ്മെന്റൽ എക്കണോമിക്സിൽ ബിരുദാനന്തര ബിരുദവും നേടി. മൊണാഷ് യൂണിവേഴ്സിറ്റിയിലെ ഓവർസീസ് സ്റ്റുഡന്റ്സ് സർവീസ് പ്രസിഡന്റായിരുന്നു.
## മീഡിയ പ്രവർത്തനം
ലണ്ടനിലെ ബി.ബി.സി. വേൾഡ് സർവീസ്, ദ ഹിന്ദു ,കോമൺവെൽത്ത് സെക്രട്ടേറിയറ്റ്, ന്യൂ ഇന്ത്യൻ എക്സ്പ്രസ്സ് , ഡെക്കാൻ ക്രോണിക്കൽ എന്നീ മാധ്യമങ്ങളിൽ  പ്രവർത്തിച്ചു. കൺസ്യൂമറിസം, രാഷ്ട്രീയം, സെലിബ്രിറ്റി ലൈഫ്സ്റ്റൈൽസ്, വിദ്യാഭ്യാസം തുടങ്ങിയ വിഷയങ്ങളിൽ കോളങ്ങൾ എഴുതിയിട്ടുണ്ട്. അമിതാഭ് ബച്ചൻ, ഐശ്വര്യ റായി, മുൻ  ഓസ്ട്രേലിയൻ  പ്രധാനമന്ത്രി  ജോൺ ഹോവാർഡ്, ഫോർമുല വൺ  റേസർ മൈക്കൽ ഷൂമാക്കർ, എ.ആർ. റഹ്മാൻ, ഹോളിവുഡ് താരം നിക്കോളാസ് കേജ് തുടങ്ങിയവരുമായി അഭിമുഖം നടത്തിയിട്ടുണ്ട്. ശ്രീലങ്ക, ഇന്ത്യ, ഇന്തോനേഷ്യ എന്നീ രാജ്യങ്ങളിൽ ഉണ്ടായ  സുനാമി ദുരന്തം റിപ്പോർട്ട് ചെയ്തിരുന്നു. തമിഴ് ടി വി ചാനൽ ആയ തന്തി ടി.വി.യിൽ **നാട്പുടൻ അപ്സര**  എന്ന ഷോ അവതരിപ്പിച്ചു., ഓസ്‌ട്രേലിയൻ കോൺസുലേറ്റ് ജനറൽ ഡോ. ടി.ജെ. റാവു വിന്റെ മീഡിയ ഉപദേശക ആയി പ്രവർത്തിച്ചിട്ടുണ്ട് .

## സാമൂഹ്യ  പ്രവർത്തനം

യൂണിസെഫ് തമിഴ്നാട്ടിൽ നടത്തിയ  ഒരു ആരോഗ്യ പരിപാടിയുടെ ഭാഗമായി പ്രവർത്തിച്ചു. 2016 ൽ ഇവർ  ഓൾ ഇന്ത്യ അണ്ണാ ദ്രാവിഡ മുന്നേറ്റ കഴകം എന്ന പാർട്ടിയിൽ  ചേർന്നു. പാർട്ടിയുടെ  വക്താവ് ആയിരുന്നു. മാഡ്രിഡിലെ യൂറോപ്യൻ പാർലമെൻറ് സെഷൻ, ദ വേൾഡ് പ്രൈഡ് സമ്മിറ്റ്, യൂനിസെഫ്, ഗോൾഡ് മാൻ സാച്ച്സ്, നാസ്കോം ഇൻഡ്യ , പ്രിൻസ്ടൺ യൂണിവേഴ്സിറ്റി തുടങ്ങിയ  ഉന്നതങ്ങളായ  വേദികളിൽ  സംസാരിച്ചിട്ടുണ്ട്.
## അവലംബം


വർഗ്ഗം:ലൈംഗികന്യൂനപക്ഷങ്ങൾ
കാരെൻ യുളെൻബെക്ക്

ആബെൽ പ്രൈസ്‍ കരസ്ഥമാക്കിയ ആദ്യ വനിതയാണ് **കാരെൻ യുളെൻബെക്ക്** (ജനനം. ആഗസ്റ്റ് 24, 1942). അമേരിക്കയിലെ ടെക്സാസ് സർവകലാശാലയിലെ പ്രൊഫസറാണ് കാരെൻ യുളെൻബെക്ക്. 76 വയസ്സുകാരിയായ യുളെൻബെക്ക് പാർഷ്യൽ ഡിഫെറൻഷ്യൽ ഇക്വേഷൻസ്‍ മേഖലയിലാണ് മികവ് തെളിയിച്ചിട്ടുള്ളത്. പക്ഷേ, അവരുടെ സംഭാവനകൾ ഫിസിക്സ്, ജോമെട്രി, ക്വാണ്ടം തീയറി മേഖലകളിലും ഉപയോഗപ്പെട്ടിട്ടുണ്ട്.

മിഷിഗൺ യൂണിവേഴ്സിറ്റിയിൽ നിന്നും 1964-ൽ യൂലെൻബെക്ക് അവർ ബി.എ. ബിരുദം നേടി. ന്യൂയോർക്ക് യൂണിവേഴ്സിറ്റിയിലെ കൊറന്റ് ഇൻസ്റ്റിറ്റ്യൂട്ട് ഓഫ് മാത്തമറ്റിക്കൽ സയൻസിൽ ബിരുദാനന്തരബിരുദ പഠനം നടത്തി. 1965 ൽ ജിയോഫിസിസിസ്റ്റ് ഓൾക്കെ സി. ഉലെൻബെക്കിനെ (ഭൗതികശാസ്ത്രജ്ഞനായ ജോർജ്ജ് ഉലെൻബെക്കിന്റെ മകൻ) വിവാഹം കഴിച്ചു. ഭർത്താവ് ഓൾക്കെ, ഹാർവാർഡിൽ എത്തിയപ്പോൾ അവർ അദ്ദേഹത്തോടൊപ്പം ബ്രാൻഡീസ് സർവകലാശാലയിൽ പഠനം ആരംഭിച്ചു. അവിടെ നിന്ന് എം.എ. (1966) ബിരുദവും റിച്ചാർഡ് പാലൈസിന്റെ മേൽനോട്ടത്തിൽ പി.എച്ച്.ഡി. ഗവേഷണ ബിരുദവും (1968) നേടി.  "ദ കൽക്കുലസ് ഓഫ് വേരിയേഷൻസ് ആൻഡ് ഗ്ലോബൽ അനാലിസിസ്" എന്ന മേഖലയിലായിരുന്നു ഡോക്ടറൽ പ്രബന്ധം. 

മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി, യൂണിവേഴ്സിറ്റി ഓഫ് കാലിഫോർണിയ, ബെർക്ക്ലി എന്നിവിടങ്ങളിലെ താൽക്കാലികജോലികൾക്ക് ശേഷം, 1971 ൽ അവർ യൂണിവേഴ്സിറ്റി ഓഫ് ഇല്ലിണാസോയിലെ അർബാനാ-ചാംപൈനിൽ ഒരു ഫാക്കൽറ്റി പദവിയിൽ ചേർന്നു. എന്നാൽ, അർബനായിലെ ജോലി ഇഷ്ടപ്പെടാതായതിനെത്തുടർന്ന് 1976-ൽ ഇല്ലിനോയി സർവകലാശാലയിലേക്ക് മാറി. 1983 ൽ വീണ്ടും ചിക്കാഗോ സർവകലാശാലയിലേക്കും, 1988 ൽ ഓസ്റ്റിനിലെ യൂണിവേഴ്സിറ്റി ഓഫ് ടെക്സാസിലേക്കും മാറി. നിലവിൽ ഓസ്റ്റിനിലെ ടെക്സാസ് സർവകലാശാലയിൽ പ്രൊഫസർ എമെരിറ്റസ് ആണ് ഉഹ്ലെൻബെക്ക്.
## ഗവേഷണം
ജോമെട്രിക് വിശകലനം (geometric analysis)എന്ന ഗണിത മേഖലയിൽ സുപ്രധാന സംഭാവനകൾ നൽകി.  ടോപ്പോളജിക്കൽ ക്വാണ്ടം ഫീൽഡ് സിദ്ധാന്തം, ഇന്റഗ്രബിൾ സിസ്റ്റം എന്നീ മേഖലകളിലും സംഭാവന നൽകിയിട്ടുണ്ട്.

## യാങ്-മിൽസ് സമവാക്യങ്ങൾ'
1950-കളിൽ ചൈനീസ് വംശജനായ ചെങ്-നിങ് യാങ് എന്ന അമേരിക്കൻ ഗവേഷകനും റോബർട്ട് മിൽസും ചേർന്ന് സൃഷ്ടിച്ചതാണ് യാങ്-മിൽസ് സമവാക്യങ്ങൾ. മാക്‌സ്‌വെൽ രൂപംനൽകിയ ഇലക്ട്രോമാഗ്നറ്റിക് സമവാക്യങ്ങൾക്ക് സമാനമായി, 'യാങ്-മിൽസ് സമവാക്യങ്ങൾ' (Yang-Mills equations) ആണ് ഗേയ്ജ് തിയറിയുടെ നട്ടെല്ല്.  പ്രപഞ്ചത്തിലെ ബലങ്ങൾ മൗലികതലത്തിൽ എങ്ങനെ പ്രവർത്തിക്കുന്നു എന്നത് സംബന്ധിച്ച എല്ലാ കാര്യങ്ങൾക്കും അടിസ്ഥാനം ഈ സമവാക്യങ്ങളാണ്. യാങ്-മിൽസ് സമവാക്യങ്ങളെ, മറ്റുള്ളവരിൽ നിന്ന് വ്യത്യസ്തമായ ഒരു കാഴ്ചപ്പാടിലൂടെയാണ്  യൂലിൻബക് സമീപിച്ചത്. അവയെക്കുറിച്ച് എളുപ്പത്തിൽ പഠിക്കാൻ കഴിയുന്ന ഒരു പുതിയ 'കോഓർഡിനേറ്റ് സംവിധാനം' (coordinate system) അവർ രൂപപ്പെടുത്തി. അതുവഴി കണികാശാസ്ത്രം, സ്ട്രിങ് തിയറി, സാമാന്യ ആപേക്ഷികതാ സിദ്ധാന്തം തുടങ്ങിയ പഠനമേഖലകളുടെ ആധുനിക ഗണിതഭാഷ അവർ സൃഷ്ടിച്ചു. 
## അവലംബം


വർഗ്ഗം:അമേരിക്കൻ ഗണിതശാസ്ത്രജ്ഞർ
വർഗ്ഗം:ആബേൽ പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1942-ൽ ജനിച്ചവർ
വർഗ്ഗം:ഓഗസ്റ്റ് 24-ന് ജനിച്ചവർ